text:
Integenke z’Abakiranutsi nizo mbaraga zabanyabyaha!
23rd FEB,2016 njyanwa mu iyerekwa maze mbona abagabo (3) bo mu bwoko bwa magigiri bahawe umurimo wo guhiga no kwica umuhanuzi Majeshi Leon,mbona bananiwe kumubona maze umwakagara ategeka yuko bicwa bagacibwa igihanga ngo kuko umurimo batagetswe bananiwe kuwutunganya neza kandi barahawe ibyangombwa byose bijyanye nubwicanyi.
Nkiri muri uwo mwuka nerekwa mbona Uwiteka Imana ahagurukije abagabo(3) bagiye gukoreshwa ibikomeye cyane mu isi yabazima mu byo bazakoreshwa halimo no gukuraho umwakagara ku butegetsi kugirango isi yose imenye yuko Uwiteka ari we mutware utwara amahanga yose yo mu isi uko niko Uhoraho avuga.Ibyo Uwiteka agiye kubikorera kugirango atandukaye ibishimwa mu bigawa maze abakiranutsi barusheho kubona no kumenya Uwiteka Imana bajyaga basenga cyangwa bambaza batayizi uko niko Uhoraho ategetse
27th FEB,2016 ijambo ry’Uhoraho ryongera kunzaho maze rirambwira riti,mwana w’umuntu,kuraho amabanga yawe kuri mudasobwa kuri (screen) kuko barushimusi bagiye gukoresha ikorana buhanga rya Rimote Access Files(RMF) maze bakabona uko binjira muri mudasobwa yawe bagahita basenya gakondo y’umuhanuzi uko niko Uwiteka avuga.
Dore barakurakariye cyane bikaje ndetse bitabaho kuko bahanganye nubuhanuzi kandi ukaba ukomeje kubahanurira ibyago bakaba ariyo mpamvu badashobora ku kureka ngo umecye nagato,ariko Uwiteka Imana yawe ntizabura ku kugirira neza uko niko Uhoraho avuga.
Dore inkozi zikibi zikozwe nisoni kuko Uwiteka akingiye umuryango hagati ya banzi bawe hamwe n’inkozi zibibi ndetse nabiyita inshuti zawe bihishe mu bwihisho nyamara abo bose Uhoraho agiye kubanika abashyire ahagaragara kugirango bamenyekane kuko iki gihe ar’igihe cy’ubucamanza hamwe n’ubutabera bw’Uhoraho kandi abakiranutsi dore imanza zabo zimaze amezi abiri zitangiye naho abakiranirwa izabo zimaze imyaka itatu zitangiye niko Uhoraho avuga
Humura erega Uwiteka niwe washatse ko bigenda gutyo kugirango atunganye kwizera kwawe ndetse nabakiranutsi bazabashe kukwigiraho kuko iyo basoma ibyanditswe bibwira yuko ibyo basoma bitabayeho cyangwa abantu bicyo gihe baba batandukanye na biki gihe,nyamara babuze ukwizera naho abantu nibabandi ndetse n’Imana ntiyigeze ihinduka niko Uwiteka avuga.
Dore barushimusi bakozwe nisoni ibyo bari kugukorera nibyo umwakagara agiye kubakorera kugirango bamenye yuko kurwanya umuntu w’Imana(Bamenya) bidashoboka kandi ko bisemerera ndetse bigatera umuvumo.Ni kenshi abantu bakoresha izina ry’Uhoraho bishakira icyubahiro ariko,ariko imbuto zibyo biyitirira ntizishobore kugaragara nyamara bavuga ko ngo arabakozi b’Uhoraho.
Ariko igihe cyose hazahagurutswa umuntu w’Imana abantu bagatangira kumujonjora,ntakabuza Uwiteka nawe ntazabura kubajonjora uko niko Uhoraho avuga.Nuko mbona umwuka w’Inzika y’Inzigo woherezwa mu gihugu cyo mu butayu bugufiya kubera kunanirwa gutunganya imigmabi y’ubugome n’ubugizi bwa nabi,ndabwirwa ngo,mwana w’umuntu,abanzi bawe bashyizwe mu butayu bagiye kwigishwa kubaha umuntu w’Uhoraho(bamenya) kuzageza igihe Uwiteka azacururuka umujinya we nibwo azabakuraho agacuma kuzuye umujinya abasutseho niko Uhoraho avuga.
Na none nerekwa iby’umuhanuzi mukuru,mbona azamuka ahantu hazamuka cyane amaze kuharangiza,mbona hahindutse ikinogo kire kire cyane mu nzira nyabagendwa yanyuragamo,nuko ndebye hirya mbona hari mbaraga zatakaye zidafite nyirazo,mbwira umuhanuzi mukuru ngo agende azitorere ko zabuze uwazikoresha iby’umumaro nuko maze kumuburira aragenda arazitaro azishyira mu bubiko ntangazwa nuko mu bantu bose banyuragaho batigeze barabukwa iby’izo ngufu zabaye imfabusa!
28th FEB,2016 Ijambo ry’Uhoraho rinzaho maze rirambwira riti,mwana w’umuntu,uyu munsi wandike iby’umuhamagaro w’Uwiteka ku mwana w’umuntu,kugirango uwboko bwanjye busobanukirwe impamvu habaho intambara ikomeye cyane kubahamagawe n’Uwiteka Imana ya bakiranutsi uko niko Uwiteka avuga.
Dore bamaze igihe bakuvuga cyane harabakuvuga nabi cyane kuko ubangamiye inyungu zabo ni cyubahiro cyabo,hari nabakuvuga neza kubera umurimo ukomeye naguhamagariye ku nkorera ibyo rero ntibiguhagarike umutima kuko uko niko bigenda abana b’Abantu bazirana n’umuntu Uhoraho ahagurukije kubera ishyari hamwe ni mbaraga z’umwijima zibakoreramo
Bahora bavuga yuko bakeneye Imana cyane,ariko Uwiteka yagira atya agahagurutsa umuntu runaka intabara zigatangara bagatangira kurwanya uwo Uwiteka yambitse imbaraga z’umwuka wera nyamara bakibagirwa yuko Uwiteka ari we Mana kandi ari we mugenga wa byose uko niko Uwiteka avuga.
Njyanwa mu iyerekwa mbona ibikomeye maze gucishwamo,mbona amagambo ya bantu bavuga akanyuraho hejuru yanjye nk’umuyaga maze nerekwa wa muvugabutumwa w’umugore witwa Marie Esther Murebwayire araza arambwira ngo,ejo barimo bskuvuga nabi cyane ku buryo amagambo bavugaga ntashobora kuyasubiramo!
Ijambo ry’Uhoraho rinzaho maze rirambwira riti,mwana w’umuntu,iyo mvugo niy’umuntu ushaka ko mwakongera gusubirana cyangwa kuvugana ntaho ihuriye nukuli kwibyo akubwira,kuko byamaze kugaragara yuko ufite ho Uhoraho nka gakondo yawe usibye se ku kuvuga,no ku kwica ntibaba barakwishe?Uko niko Uwiteka abaza!
Nuko rero ntiwite ku magambo ya bantu kuko abo bose iyo Uwiteka ataza ku kulinda bari kuvuga yuko wabuze ubwenge uko niko abana b’Abantu bakora ndetse ninako bateye niko bamera iyo ibintu bimaze kubayobera batangira guhimba amayeri yo kwigarura buretse gato ahubwo uzumva n’uwahoze ari madamu wawe atangira kwigarura yiyibagize ko yakwise imbwa ndetse yanatutse mama wawe witabye Imana ku wa 1st Mutarana 1981 kandi wowe utarigeze utuka nyoko bukwe uko niko abadamu bamera biyibagiza ibibi byabo bagashaka kubitwikiriza ibyiza batagira kugirango bibanyuze mu muhanda base nabambaye kandi bambaye ubusa(Ibikorwa)niko Uhoraho avuga
Uyu munsi wandike kumuhamagaro w’Abraham,Issack,Yakobo,Esau,Josepf kugirango ubwoko bwanjye bubashe gusobanukirwa yuko gukorera Uwiteka ntabwo arukudamarara kuko umwanzi aba arwanya ijambo ry’Uhoraho kugirango bigaragare yuko Imana itajya igirira neza abantu bayo.Nyamara Uwiteka aba afite icyerekezo kigari cyane akwerekezamo ariko kubera gukunda ibyavuba na vuba bybadayimoni akenshi bituma abantu batabasha gusohoza umugambi w’Uhoraho bagaca inzira ngufiya maze bagapfukamira umwanzi Satani akabaha ibyo bifuza barangiza bakabibatiza amazina y’Uwiteka babeshya yuko Uwiteka ariwe wabahaye umugisha uko niko umwanzi akoresha amayeri kuko asobanukiwe integenke za muntu ko ntakwihagana agira mubuzima bwe bwaburi munsi kugirango atazabona ubugingo buhoraho uko niko Uhoraho avuga.
Bene data bakundwa ikigisho cyo kuri uyu munsi wa mbere wisabato,uko niko Uhoraho yagitegetse kugirango dusubire ku bakurambere bacu ba cyera twitegereze kandi tunyure munzira zabo za kera maze tubashe gusohoza amahoro mu bugingo buhoraho twateguriwe n’Uhoraho
Banza utekereze amagambo nibitutsi byavuzwe ku mugaragu w’Imana akaba n’umuhanuzi nk’uko Uwiteka yabibwiye Umwami Abimelech ubwo yamubwiraga yuko Sarah atar’umugore we ahubwo ko yari mushiki we.Nibyo kuba yari mushiki we ntibyakuragaho kuba babana nkumugore n’umugabo kuko icyo gihe buri bwoko cyangwa buri muryango bashakanaga ukwabo kuko babaga bataziranye ndetse nururimi rwabaga rutandukanye
Ariko yamaze imyaka myinshi ategereje isezerano uhereye kumyaka 75 kugeza kumyaka ijana 100 year agitegereje isezerano ry’Uhoraho.Kugeza ubwo Sarah amubwiye ati,ubanza Uwiteka atari we wavuganye nawe,ngaho nguhaye uburenganzira genda urarane na Hagar turebe ko wabona akana ejo tutazasiga ubutunzi bwacu tukabusigira Elizari utari uwo murubyaro rwacu.Tekereza uyu munsi ari wowe bibayeho ukageza muri iyo myaka mbese byaba byifashe gute?rubanda,abo muvukana,inshuti zawe,nabandi ubwo se wajya ubabwira ngo ufite isezerano urabona bakumva?
Ungera utekereze ku bantu bihaye amasezerano detse bamwe biyise mama ISSAC ese n’Uwiteka wabise ayo mazina?Ubwo se koko nibasaza batikoze imugongo urumva ako gahinda kangana iki?Umwuka w’ikinyoma ngo uko niko bizera Imana? Ofcaurse birababje cyane !!! Ibyo byose byabereyeho kugirango byigishe ibisekuruza bizakurikiraho kuko Uwiteka atajya akora umushinga wigihe gito ahubwo akora uwibihe byose “Long term Eternal” Project”kugirango nabandi bazabyigireho.
Uko byagendekeye Abraham,ninako byagendekeye umuhungu we ISSAC, “a Son like father”cyakora we kuko isezerano ryari ryegereje yamaze imyaka (20) we na Rabech batarabona urubyaro tekereza icyo gihe amagambo mukuru we Ishumail yaba yaravugaga nubwo tutari duhari ariko umenye yuko yirukanywe kugirango atazaraganwa hamwe na ISSAC ngo niwe ufite Imana da!!!Akenshi kuko abantu baba batazi umugambi Uwiteka agufiteho,bihutira kuguciraho iteka nyamara iyo ugiriwe Ubuntu ugahabwa ubwenge ubuhanga no kumenya ukabasha gusobakirwa yuko wahamagawe kandi ko Uwiteka agufiteho umugambi atar’ibyo wabwiwe nabafarisayo bishobora ku kugufasha bikaba byakugeza kure cyane yahoo utekekereza
Nubwo bigaragara yuko Abraham n’Umuhungu we ISSAC babeshye Umwami ko abadamu babo atari abafasha babo ahubwo ari bashiki babo,Uwiteka ntiyabuze kubarwanirira.Tekereza iyo Abimelech aza kurongara Sarah ese SARAH yari kuzapfa yongeye gusubirana na Abraham?ISSAC wabeshye ko REBECH atari umufasha we iyo Abimelech aza kumurongora usibye ko Imana yaciye inzira akababona barimo basomanira mugikari urumva byari kuzagenda gute?Umwami yagutwara umugore ukazongera kumubona?Uyu jyewe nawe twari kuba tuvuga iki?
Uwiteka Imana yabakiranutsi,azi ingaruka ni ntengenke byaba bantu kandi azi ni ngaruka bigira kumurimo we,ahangaha rero urabona ko Uwiteka iyo ataza guhagarara kumurimo we uyu munsi umwanzi satani aba adukwena cyane atwereka yuko Uwiteka atajya alinda abakiranutsi.Ariko tunakuramo isomo rivuga yuko kubo Uwiteka yahamagaye ndetse yanatoranije ajya abalindira no muntegenke zabo ibyari ibinyoma akabihindura ukuri
Uko niko byagendekeye Yakobo wavukanye na ESAU nyamara imigenzo yicyo gihe kugeza na nubu umwana wimfura niwe uragwa imitungo ahanini yose yo murugo ndetse nabahawe iyabo uwagizwe umutware ahabwa ububasha bwo kubagenzura kandi aba atari iye kugirango hatazagira uyivuyarara ejo akazahinduka ikibazo mu muryango kandi yarahawe umunani we.
Ariko kuri ESAU we siko byamugendekeye kuko atahawe umunani cyangwa umugisha kubirebana n’iby’umwuka kuko ISSAC abana be bari bamuzi yuko arumuhanuzi bityo rero bakaba barizeraga yuko ijambo rimwe gusa yavuga kumwana we,ryagombaga kuzagira ingaruka nziza kubugingo bwabo.
Umunsi wo gutanga umugisha Imana yateje ikibazo umubyeyi wabo ISSAC asaba kugaburirwa inyama wagirango ntiyarasanzwe azirya?Nuko abwira ESSAU ati mwana wanjye geregaza unzanire inyama maze nkwihere umugisha igihe cyose umubyeyi w’umugabo aba aganira n’umwana we wimfura,usanga umugore aba ashaka kumenya icyo baganiriye kubera amatsiko igihe cyose ISSAC yaganiraga na ESSAU Rebech yazaga kumviriza kuko niwe wari yaravuganye n’Uwiteka Imana ubwo yaratwite impanga zabo bana bombi
Gukundwa n’umubyeyi utakunzwe n’Uhoraho nta cyo byakumarira kuko Yakobo yakunzwe n’Uwiteka yanga ESSAU ntumbaze impamvu Uwiteka icyo kibazo niwe ukizi kandi ninawe wagisobanura ngirango ashingira kuri kamere y’umuntu bitewe nuko ateye ahari(Abaroma 9:10)Imana yakunze Yakobo,ESSAU iramwanga
Ninayomvu agiye guhiga akabura umuhigo kuko igihe cyo kwamburwa umugisha cyari cyageze uko niko abatari muri gahunda y’Uhoraho bagiye kwamburwa umugisha aho bazajya guhiga ntibaronke bakazasanga Uwiteka yamaze kuduha umugisha w’iby’umwuka bakazasigara barira mu myotsi.
Kubera umujinya ESSAU yahise ashaka abanyamahanga kazi abamowabu kazi kugeza nawe igihe yaje kwitwa MOABU kuko umugisha wamatungo nta cyo ushobora ku kumarira amaze kubona yuko abonye umugisha wa matungo yibwiye yuko wa mugisha murumuna we yamwambuye nta cyo ukivuze,ariko ntiyigeze amenya yuko umugisha yambuwe warumugisha wiby’umwuka muri gahunda y’Uhoraho yateganyaga kuzahindura urubyaro rw’Abrahamu kuzahinduka nkumusenyi wo kunyanja.
Yakobo kubera yuko yaraziko azicwa na mukuru we ESSAU yahise abwirwa na Nyina guhungira kwa nyirarume Rabani aho yagiye akaba umugaragu imyaka (20) maze nawe unyumvire umuntu uzakomokwaho kuzaba ihanga rikomeye cyane mu isi yabazima!Yragiraga ihene n’intama
Ahangaha ubaye wowe usibye wenda umaze kumenya gahunda ya Yakobo,ariko tekereza uramutse urangije amashuri yawe,usibyeko Yakobo ntamashuli yagiraga usibye kurota no kwerekwa hanyuma ukajya kuragira ihene za nyokorome mbese wabifata ute?Ubundi se wabyemera?Iby’Imana namabanga.
Tekereza muri ibi bihe ubwiwe ko uzasimbura umwakagara ku ngoma wenda nibura amezi (2) gusa mbese wabyizera? Tureke kuvuga ibikomeye cyane ahubwo tuvuge ibigaragarira amaso ya bana b’Abantu bijyanye nubuzima turimo uyu munsi wa none bitekerezeho burya kwizera umuntu yizera ijambo ry’Uhorahp yavuganye nawe niba utajya uvugana nayo waba ufite ikibazo gikomeye kuko bynakugora kwemera cyangwa kwizera ko uzajya mu ijuru
Ariko muri ubwo butayu bwa Yakobo yakomeje kwizera Uwiteka Imana niho yavuze ngo,iyo itaba Imana ya data ISSAC na Abraham uba waransezereye amara masa! Itangiriro 31:39-43 iyo Uwiteka agufiteho gahunda umwanzi satani nta tinya gukoresha mama wawe cyangwa papa wawe cyangwa abavandimwe bawe ba nyogosenge cyangwa ba nyokorome cyangwa babyara bawe ngo arusheho kugandamiza ndetse bashobora no ku kuroga bakakugirira nabi kugirango utazegera ubaruta ukagera muri ya masezerano y’Uhoraho nyamara se nubwo Josepf tuza kumugeraho ntiyabuze kubagirira neza nyuma yo gutabwa murwobo bamwita karosi,nyuma yo gukurwa murwobo agurishwa kwa mu Misiri afungwa imyaka (13) muri gereza ategereje isezerano Imana irahamurindira kugirango atajya kuzerera akavangirwa nabadayimoni kuko muri gereza bamugize umubozi ndetse akajya anasobanura inzozi za bantu barose uwo ni Majeshi Leon kumulindi kuri 15 yafunzwe iminsi (700) yamaherere arimo gutunganywa n’Uwiteka Imana yabakiranutsi kubw’umulimo warumuri imbere akora uyu munsi
Ariko nubwo Yosefp yabaye ukomeye ku Mwami,ntiyigeze yita kubyo abavandimwe be bamukoreye ahubwo yihutiye kubaramira vuba na vuba ngo batarimburwa ninzara iyaza kuba undi yari guhamagaza ababyeyi be abandi akabareka bakarimbuka bakicwa ninzara ariko kubera urukundo ntiyigeze abitura inabi bamugiriye reka nibwire yuko nanjye ariko bishobora kuzangendekera kuko mbitekereje hakiri kare ahari bishobora kuzangirira umumaro nawe usomye ibi nanditse uramenye icyo gihe nigisohora ntuzatinye kunyibutsa kugirango satani azakorwe nisoni zibyo yadukoreye amenye ko ntawurwanya Uwiteka Imana kuko afite imbaraga ububasha nubushobozi kuri buri kiremwa cyose.
Ndakubwiz’ukuri niba wiyizi neza ko ufitanye isezerano nayo,menya yuko byanze bikunze abakurwanya bose uzabagaburira ubahembure mu gihe cya akaga bamenye yuko Uwiteka Imana wizeye itajya itetereza abayihungiyeho izakulinda amajya namaza ntukangwe nibyo bitero bya Satani na Jackson nkurunziza hamwe na Nyiramongi Jezebel n’umwakagara kuko mu gihe kitari kure Uwiteka agiye kwigaragaza kuko intwari ubu zirataka zinyinyiriwe ahasigaye nah’intwarane
Nuko rero ubwo bimeze gutyo niki utekereza,izi nyigisho zaba har’icyo zikumariye?Urumva hari icyerekezo waba ubonye mbese intambara zawe uzirwana gute?Ese waba urumunyabwoba?Nawe se waba ushaka gutanga umugore wawe kubera gutinya umwakagara?Numutanga Uwiteka atagufiteho umugambi,aramutwara ntabwo azamukugarurira cyeretse nimba wizeye ko Uwiteka ari kumwe nawe
Ikindi nuko kuba Umwami Abimelech yarabashije guhamya ko Uwiteka yavuganye nawe akamubwira yuko Sarah arumufasha wa Abraham,byongereye kwizera Abraham nubwo Sarah we nta cyo byaje kumumarira Abraham yamenye yuko Uwiteka ari kumwe nawe kandi abasha kumunuranira kandi cyane ndetse no mu gihe cya kaga na makuba mu gihe we integenke imbaraga zo kwizera Uwiteka Imana zamurangiranye ndetse kuruhande rwa Abimelech nawe yarataravugana n’Imana kuva yabaho ariko kuko umugaragu w’Uhoraho yari yageze murugo rwe byatumye Uwiteka Imana abasha kuvugana nawe binyuze muntegenke za Abraham
Bivuzengo, mu ntegenke zabakiranutsi,abanyabyaha babasha kubonamo imbaraga z’ Imana niba rero integenke za bana b’Abantu habonekamo imbaraga zitangaje,byaba bugenda gute mu ntegenke z’Imana?Aya magambo subwambere nyandika ndetse sunubwakabiri bubaye ubwa gatatu bitekerezeho kuko uyu munsi Uwiteka yagambiriye yuko wagira icyo wigamo bikakubera ingirakamaro kugirango ubashe kugera kurwego rwo kwizera Uwiteka Imana akwifuzaho!Aha nashaka kubabwira ngo no muntegenke zacu Uwiteka ajya abana natwe ndetse integenke zacu akazihindura imbaraga zo kwizera zigirira umumaro inkozi zibibi zigahabwa kumenya Uwiteka Imana yabakiranutsi
Hanyuma se nimba aruko bimeze,noneho imbaraga zabakiranutsi zaba zingana iki?Niba integenke zabo zishobora gutuma bamenya Imana bizagenda gute umunsi bazahabwa imbaraga?Iki kigisho cyo muri ibi byanditswe ubanza nsa naho naba ngishoje ariko umwuka wera naramuka ampaye irindi hishukirwa sinzabura kongera kubyandikaho Uwiteka abane namwe kandi abagirire neza ndetse murusheho gushora imizi yo kwizera nunanirwa kwemera iby’ijambo ry’Uhoraho basi uzemere ibyanjye kuko ibyo mpura nabyo ninabyo nandika kandi bijyanye ni jambo ry’Imana
Harumuntu nabwiye ngo nagere ikirenge mu cyanjye arambwira ngo nta bwo ndi intumwa Paul,ndamusubiza nti nyamara yabivuganye kwizera shingiye kumurimo yakoraga nanjye mbasha kubivuga mu gihe cyose numva nta mutima uncira urubanza kuko numva binkwiriye kuvuga gutyo nkigisonga cya Kristo.
Erega ibyo abagaragu b’Uhoraho batubanjirije bakoze natwe tubasha kubikora igihe cyose tuzaba twmeye kugendana n’Uhoraho (Umwami Yesu ati nimunyizera muzakora ibiruta ibyo nakoze) urabona yuko Umwami wabakiranutsi Yesu Kristo atigeze ashyiraho inzitiza zo kumwizera cyangwa zo kumukorera icyo usabwa gusa nukugendana ni jambo rye ibindi azajya abyikorera


c: text/html

text:
Byagenze bite kugira ngo umworozi witwa Safari arwane na DASSO?
Ku mbuga nkoranyambaga hagaragaye amashusho y’umworozi witwa Safari George wo mu Kagari ka Musenyi mu Murenge wa Karangazi mu Karere ka Nyagatare warwanaga n’umukozi w’urwego rw’umutekano rwunganira Akarere ruzwi nka DASSO.
Umunyamabanga Nshingwabikorwa w’Akagari ka Musenyi byabereyemo witwa Twahirwa Gabriel, yatangarije Kigali Today ko ibi byabaye mu byumweru bibiri bishize, ubwo bari mu igenzura ku borozi baragira ku muhanda kugira ngo bagirwe inama zo kubireka.
Avuga ko ubusanzwe inka zizerera zifatwa zigacibwa amande ari na byo byari bigiye gukorwa Safari George akabarwanya bigera aho atura hasi DASSO aramuniga amukurwaho n’Umunyamabanga Nshingwabikorwa w’Umurenge wa Karangazi w’agateganyo, Mutware Hercule.
Gitifu Twahirwa ni byo yasobanuye, ati “Inka ziragirwa ku muhanda ziteza impanuka kenshi z’imodoka rimwe na rimwe hakabonekamo impfu. Twari mu bukangurambaga ku bantu bazerereza amatungo niko gusagarirwa na Safari.”
Minisitiri w’Ubutegetsi bw’Igihugu Jean Marie Vianney Gatabazi avuga kuri iki kibazo, yasobanuye ko abayobozi bagombye kuba hari uburyo bakemura ibibazo batagombye kujya mu mitsi n’abaturage, abasaba kudakoresha imbaraga z’umurengera mu gushyira mu bikorwa gahunda za Leta.
Mu kiganiro yahaye TV1, Minisitiri Gatabazi yavuze ko agiye kuvugana n’ubuyobozi bw’Intara y’Iburasirazuba kugira ngo bamenye uko bakemura ikibazo.
Ati “Nta mbaraga z’umurengera zikwiye kuba zikoreshwa, kuri jyewe nanavuga y’uko niba umuturage aragira ahantu hatemewe, aho kugira ngo ugere aho urwana na we, washoboraga kumureka kandi hari uburyo mwakora ‘operation’ (umukwabu), mufatanyije n’izindi nzego, noneho umuturage warenze ku mategeko akaba yabihanirwa aho kugira ngo murinde mwajya kurwana.”
Yakomeje agira ati “Jye numva umuturage adakwiye guhohoterwa, abayobozi bagomba kumenya ko bafatanyije hari uburyo bagombye gukemura ibibazo batagombye kujya mu mitsi.”
Safari George ubu afungiye kuri sitasiyo ya RIB ya Karangazi kubera kuniga DASSO.
Ibitekerezo ( 40 )
Amabwiriza yari yatanzwe ngo Kariya agasaza tugende tugakubite? Icyo nicyaha cyurugomo rugamije gukubita nogukomeretsa! Muzehe Safari ikosa afite nukuragira ahatemewe naho ibindi yitabaraga nkurikije amajwi na Video! Ubuyobozi bwa Nyagatare turabukunda kubera ubushishozi bugira rero babirebe neza umusaza arekurwe hubwo Daso niyo yagombye kuba icumbikiwe ikabanza kwigishwa gukora akazi kinyamvuga.
Kigali today mukore inkuru mukurikije video twabonye mutubwire.
Iby’abayobozi bavuga sibyo. Safari ntago yakubise dasso. Ahubwo yayifatiye hasi kandi yubaha icyifuzo cya gitifu.
Na mbere yuko bagera kuri safari murebe uwo babanje gufata uburyo bamuciriyeho umupira yari yambaye uwo mu daso amufata mwijosi nukuri nubwo umuturahe yakora ikosa ariko nabayobozi haruburyo bagomba kwitwara imbere yabagenerwa bikorwa apana kugenda urwana. Mpamya ko umugabo wese ariko aremye ugiye umurwanya yirwanaho pe!
Umusaza Safari ararengana: ubuyobozi bwaje burwana, bigiriza nkana ku mushumba,baramujubatura, hamuciraho imyenda. Bagana kuri Safari biyemeje kumukubita, bashatse kumugira nkawa mushumba maze yirwanaho abarusha imbaraga.Uwafashe video Hari igice atatweretse( uburyo batatse Safali,bigaragara ko byari Bibi ukurikije unujinya bari bahagurukanye)
Ntabwo ari ubuyobozi bwaje burwana ni Dasso as an individual, tureke kwitirira ubuyobozi ibyo bikorwa. Kdi abaturage bagomba kwumva ko kurwana n’izego z’umutekano atari byiza,ejo bitazaba akamenyero. Uwo musaza ntabutwari burimo bwo kuniga umuntu,ejo atazabikinisha kufite intwaro akamwasa umutwe. Twese tuzajye twubahana nibyo byiza kdi turangwe na discipline.
Byoroshye Ikibazo hanyuma basabane imbabazi.
DASSO na Safari bazasabane imbabazi Ikibazo kirangire.
DASSO na Safari bazasabane imbabazi Ikibazo kirangire.
Nkurikije uko nabonye vidio,ntakoresheje amaranga mutima ,Muzhee Safari yarafite ikosa ritougereranije Ni rya Dasso kuko mumajwi wumva kdi ubona Dasso uvuga ngo reka tujye gukubita kariya gasaza ,byerekana ko aho gutanga inama cg hatanzwe ibihano hakurikijwe amategeko,byose byarirengagijwe,ubwo rero ukoma urusyo akoma n’ingasire.Nkoresheje amarangamutima rero icyo kirere rwose cyarumye kubera izuba ufite rero Inka ukabona aho zatora na Duke nawe wajyayo kuko Ari amaburakindi bityo Safari yagombaga kugotwa inama yenda agacibwa nibihano byoroheje aho kujya kumukubita ahubwo Umenya uriya musaza yararwanye n’intare akazinesha .Inama :Kubayobozi n’abandi bshinzwe umutekano,bajye byagenda neza igasanga umuntu yifitiye stress bitewe nibihe turimo bitatworoheye,Imana itakinga akaboko hakagira ubigwamo nkurikije uko Dasso yari yag beuye miswi Umusaza yamutaye kuwa kajwiga,atabaza ntakwinyagambura,ijwi ryamaze guhinduka wibaza niba Ari umugore cg umugabo!!!!
Mu by’ukuri muzehe safari Ni uwo gushimirwa. Urebye uko daso yamwirukankanaga ubona ko yari akomerewe. Kuba yarashoboye kwirwanaho kugeza aho uwari wigize igitangaza atabaza, ni igikorwa cy’ubutwari!!
Njyewe Nanubu ndacyibaza aho uriya mu DASSO yatorejwe kugira ngo ashyirwe kuwa kajwiga n’umusaza, Akarere ka Nyagatare musubize DASSO KURI KOSI
Ukiza abavandimwe ajya hagati umuyobozi Yakoze gutabara Daso kuko safari yarikumurangiza ariko sinzi niba no kurundi ruhande ariko byari kugenda ubuyobozi bwacu turabwemera kiriya kibazo bagikemure mubushishozi Safari arenganurwe ariko nanone agaragarizwe amakosa Yakoze yo kuragira ahatemewe ntazongere. Murakoze
Ukiza abavandimwe ajya hagati umuyobozi Yakoze gutabara Daso kuko safari yarikumurangiza ariko sinzi niba no kurundi ruhande ariko byari kugenda ubuyobozi bwacu turabwemera kiriya kibazo bagikemure mubushishozi Safari arenganurwe ariko nanone agaragarizwe amakosa Yakoze yo kuragira ahatemewe ntazongere. Murakoze
Umuturage yararenganye nkurikije amashusho Safari yagomba gufpa iyo atirwanaho ibi nakarengane kabisa
Kabisa , uriya musaza iyo atagira agatege aba yakubiswe cyabe, ahubwo daso yirutse ajya kumukosora agerayo yananiwe niyo mpamvu umusaza yamuyeye caci.

robotstxt: allowed

filter: keep


text:
Ubushakashatsi bwagaragajeko abantu bose barota, impamvu harimo abavuga ko batajya barota ni uko baba babyibagiwe naho ubundi umuntu wese ufite ubwonko ararota. Bamwe bavuga ko umuntu arota ibyo yiriwemo nka ya mvugo ngo:”Umutindi arota arya.” Nyamara siko biri kuko ushobora kurota umuntu utazi utigeze ubona bwacya ukamubona.
Hari abantu bafite impano yo gukabya inzozi yarota ibintu bikaba nk’uko yabirose. Ushobora kuba ufite iyo mpano ntubimenye kuko utajya wita ku nzozi urota cyangwa se ntunamenye ibisobanuro byazo.
Hano tugiye kukubwira bimwe mu bisobanuro by’inzozi abantu bakunze kurota:
1. Kurota ukora impanuka.
Iyo urose ukora mpanuka( cyane cyane iy’imodoka) ibyo bigaragaza ko hari ikintu gishobora kubangamira cyangwa guhagarika burundu ibikorwa byawe. Singombwa rero kugira ubwoba ngo uhagarike ingendo ngaho ngo uri gutinya impanuka. Ni ngombwa ahubwo ko usuzuma imishinga yawe ukareba niba ntagishobora kuyihungabanya.
2. Kurota uri kubyara.
Kubyara mu ndoto bifite igisobanuro cyiza. Bigaragaza ko hari ikintu gishya ushaka gushyira ahagaragara. Singombwa ko byanze bikunze bigomba kubyara umwana bishobora no kuba igikorwa gishya ushaka kubona cyatunganye cyangwa ijambo rikuri ku mutima ushaka kuzabwira umuntu. N’iyo waba warose ubyara ikintu kidafite ishusho nyayo y’umuntu cyangwa warose ko utwite byose bisobanura kimwe. Akenshi kubyara bisonurako hari amasezerano yawe agiye gusohora ni kimwe no kurota inkoko ituraga imishwi.
3. Kurota uzengurutswe n’abantu benshi.
Ibi bisobanurwa hakurikije ubuzima bwa buri munsi bwa nyir’ ukurota. Niba watewe ubwoba n’ubwo bwinshi bw’abantu ugomba gutekereza ku bugwari ugira haba mu mibanire yawe n’abandi cyangwa bwo gutinya gucibwa urubanza igihe waba ufatiwe mu makosa. Nanone kandi bisobanura ko hari impano ufite ariko utajya ukoresha ngo uzibyaze umusaruro ukaba ukwiye kuzamburwa. Igihe ubashije kwihagararaho muri icyo gikundi bigaragaza ingano y’ibyishimo uterwa no kugera kucyo wari wiyemeje. Kurota uzengurutswe n’inyamaswa bigira igisobanuro bitewe n’zo nyamaswa izo arizo. Iyo ari inka uba ugiye guhura n’ibibazo byinshi, iyo ari imbeba uba ugiye guhura n’inyatsi, iyo ari inshishi n’amasazi uba ufite ibintu biri kuguhiga bishaga kukugirira nabi.
4. Kurota uvuza induru ijwi ntirigende.
Gusobanura izi nzozi bisaba kureba ubuzima bwawe mu minsi yashize akenshi umuntu akunze kurota ari mu mahina yatabaza ntihagire uwumva. Ugomba kureba niba mu minsi yashize ntaho wahuye n’ikibazo utari ufite ubushobozi bwo gukemura. Hari n’igihe biba byarabaye mu bwana ukongera kubyibuka ukuze.
5. Kurota wikubita hasi uturutse hejuru.
Ibyo bishobora gusobanura ko utinya kugira igihombo mu mishinga yawe. Niba warigeze kugira ikibazo ntihagire ukurengera izo nzozi zishobora kukugaragariza ubwoba bwo kumva ko ntawe ukwitayeho. Nanone bisobanura kugwa no kunamuka hamwe no gutsindwa n’ibigeragezo, ni kimwe no kurota ugwa mu mwobo. Kurota uva hasi ukazamuka hejuru uguruka akenshi bisobanura kwaguka mu buryo bw’umwuka no gukura kw’impano. Kurota wurira igiti cyangwa uzamuka escalier bisobanura kuzamuka mu ntera.
6.Kurota urupfu.
Ibyo biba kuri benshi. Kurota wapfuye cyangwa ugiye gupfa ntibisobanura ko ugiye gupfa, ahubwo bivuga imihindagurikire y’ibintu cyangwa iherezo ry’ikintu runaka kizatumahabaho itangira ry’ikindi. Urupfu rero rusobanura iherezo ry’igikorwa cyakorwa ko ari igihe cyo guhindura hagakorwa ibindi. Iyo urose undi muntu apfa bisobanura ko uwo muntu arimo gucika intege akaba agiye kugwa.
7. Kurota wambaye ubusa.
Kuba wambaye ubusa bisobanura ko ushobora kuba wumva utarinzwe mu mibereho yawe. Bishobora ariko na none kuba ikimenyetso cyo kwisanzura ku bantu bose ndetse no kwigirira ikizere. Birumvikana ko bishobora kugira igisobanuro cyiza cyangwa kibi kuko bishobora no kwerekanako uri biri hanze ntabanga ugira. Nanone kandi bisobanura ko nta gukiranuka ugira ko ufite ibintu byinshi bigutandukanya n’Imana.
8. Kurota warohamye.
Cyane cyane umuntu arota atyo iyo afite ibibazo bizamugora kubyikuramo. Icyo gihe rero uba ufite ubwoba bw’uko ushobora kunanirwa n’ako kazi kagutegereje. Nanone bisobanura kuzabiranywa n’ibigeragezo ukarengerwa n’isayo agahinda gasaze. Kurotera umuntu ari mu mazi yatobamye asa nabi nabyo bivuga ko hari ibyaha ari kwivurugutamo.
9. Kurota ukuka amenyo yose.
Ubundi amenyo ni ikimenyetso cy’ubuhangange n’inyota yo gushaka gutunga. Gukuka amenyo mu ndoto ni ubwoba bwo gutinya kuva ku buyobozi bw’ikintu runaka wari ukomeyemo.
10. Kurota ushyikirizwa ubutumwa.
Gushyikirizwa ubutumwa utiteguye bishobora kugushimisha ,kugutenguha cyangwa kugukomeretsa. Urugero rwa hafi ni urwo gutekereza ibisubizo by’ibizamini bishobora kandi gusobanura ko hari umuntu uhora wifuza kubona udaherutse.
11. Kurota wabonye amafaranga.
Kurota amafaranga bisobanura ko urota amafaranga aba afite ubukire mu mutima we aba ashaka kuzashyira ahagaragara. Izo nzozi kandi zigaragaza uko ateye ,ibyo akunda n’ubushake bwo kubishyira ahagaragara kugira ngo amenywe.
12. Kurota ubukwe.
Kurota ubukwe bigira ibisobanuro byinshi bitewe n’uburyo ubirosemo hamwe n’uwo ubiroteye ariko akenshi bisobanura urupfu. Iyo urose umuntu w’umugabo yakoze ubukwe yambaye ikanzu y’abageni biba ari urupfu. Iyo urose abantu basezerana bishobora gusobanura gushinga urugo cyangwa bigasobanura kubona agakiza cyangwa kongera kwivugurura mu gakiza bagasubira uko bahamagawe cyangwa se uko basezeranye n’Imana.
13. Kurota uri ku igare.
Kurota uri ku igare bishobora gusobanura urupfu kurota uri mu modoka cyangwa kuri moto bigasobanura kwihuta mu iterambere cyangwa se bigasobanura urugendo rw’ivugabutumwa byose biterwa n’ibyabanje ndetse n’ibyakuriye muri izo nzozi.
14. Kurota urya.
Kurota urya bigira ibisobanuro byinshi bitewe n’ibyo warose urya. Iyo warose urya ibintu bikomeye nk’imyumbati n’amateke cyangwa bishariye nk’umuravumba uba ugiye guhura n’ibibazo bikakaye iyo warose urya cyangwa unywa ibintu biryoheye uba ugiye guhura n’ibintu byiza.
Martin MUNEZERO
REBA HASI RAMADHAN JUNIOR ASUBIRAMO INDIRIMBO KU MUNINI YA MAVENGE SUDI:
Kurota usambana numubyeyi wawe mama ukubyara
Cg uragiye inkanyinci hakaba imwe irwanye nidi
Imwe muzirwanye iganfa
Muzaba mukoze
Muraho! mwambwira u usobanuro bw’inzozi nounda kurota ndimo kuroba amafi? Maze kurota nk’ishuro zirenga umunani
Christine kurota
Umusatsiwakuvuyeho utazuburyo
Wakuvuyeho bisobanura Oki?
Mwiriwe murakoze k’ubusobanuro bw’inzozi mududobanuriye
None nimumfashe munsobanurire kurota inka ikwirukankaho ushaka Ku kwica
Murakoze Imana ibahe umugisha
Mwiriwe murakoze k’ubusobanuro bw’inzozi mududobanuriye
None nimumfashe munsobanurire kurota inka ikwirukankaho ushaka Ku kwica
Murakoze Imana ibahe umugisha
Kurota ufunzwe watorotse bakagufata munsobanurire
kurota wambaye ikanzu yubukwe ubona wambay impeta utabonye uwayikwambitse bisigura iki?muhezagirwe
Narose Ubwambere Ndi Kuri Moto Hanyuma Nsunika Ikinga Nyuma.
nitwa iradukunda munsobanurire inzozi uryana umuhungu iwanyu ugiye kumwerekana hanyuma akarara mukaza ahantu mugashamba yarangiza akakubwirango nta gukunda muraknze.
niyonkuru Patrick
musobanurire kurota urikwahira inshinge
kurota uzegurutse ninyamaswa
Gatarayiha,munsobanurire.Kuririgitikikakugwisha,murakoze!
Kurota uri gutora inkwi zo gucana byo se bisobarwa bite?
Kurota wambaye ikanzu yubukwe (ivara) wabatirishije umwana bisobanuye iki
Muzasobanure kurota umuntu acanye umuriro womuziko


text:
Kuri uyu wa Gatanu tariki ya 25 Ukwakira 2019, mu birori byo guha Impamyabushobozi abanyeshuri 2389 barangije mu ma Koleji (IPRCs) 8 agize Ishuri Rikuru ry’u Rwanda ryigisha Imyuga n’Ubumenyingiro (Rwanda Polytechnic), babiri barangije muri IPRC Karongi ni bamwe mu bahawe ibihembo by’uko batsinze neza kurusha abandi.
Iyi ikaba yari inshuro ya gatatu iri shuri rikuru ry’u Rwanda ryigisha Imyuga n’Ubumenyingiro ritanze impamyabushobozi ku banyeshuri barirangijemo.
Abo banyeshuri ni MURUNGI Jean de Dieu wahembwe nk’uwabaye indashyikirwa ihagarariye IPRC Karongi n’UWIMBABAZI Evelyne wahembwe nk’umukobwa wahize abandi mu masomo ajyanye na Siyansi na Tekinoloji (STEM) muri Rwanda Polytechnic yose. Aba bombi bakaba barize ibijyanye n’ubukanishi bwo mu nganda (Production and Manufacturing Technology).
Buri umwe yahembwe sheki y’amafaranga y’u Rwanda ibihumbi 500,000. Abahembwe Bashimiye Rwanda Polytechnic uburyo idahwema kuzirikana no gutera ishema, kongerera imbaraga n’ubushobozi abanyeshuri baba barakoze cyane bagatsinda kurusha abandi. Bishimiye ibihembo bahawe ngo kuko bizabafasha kwihangira imirimo ku isoko ry’umurimo, bagashyira mu ngiro ibyo bize ndetse bagaha n’abandi akazi.
Ikindi kandi ngo bishimira ko ibi bihembo ari uburyo bwiza bwa Rwanda Polytechnic mu gukomeza gutera abanyeshuri ishyaka ryo gukorana umwete no gutekereza cyane bagahanga udushya, baharanira kugera ikirenge mu cy’ababanjirije no kubarenza.
Mu bindi bihembo byatanzwe, hahembwe abanyeshuri 7, umwe muri buri IPRC, batsinze kurusha abandi n’umukobwa wa kabiri wahize abandi mu masomo ya Siyansi na Tekinoloji. Bose bakaba bahembwe sheki z’ibihumbi 500,000 FRW buri umwe. Hanatanzwe kandi igihembo cyagenewe Umushinga mwiza uhagarariye IPRCs zose ukaba wahembwe amafaranga y’u Rwanda ibihumbi 600,000.
Mu butumwa yageneye abanyeshuri barangije, Umuyobozi Mukuru wa Rwanda Polytechnic Dr. James GASHUMBA yabashimiye anabasaba kwihangira imirimo, gukora kinyamwuga kugira ngo bazabashe kwiteza imbere no guteza imbere igihugu muri rusange.
Ati: “Banyeshuri mwarangije uyu munsi, turabasaba kuzashyira ibyo mwize mu bikorwa kandi muzabikore nk’abanyamwuga kandi muzarangwe n’indangagaciro z’umuco nyarwanda aho muzakora hose kugira ngo muzabe ingirakamaro.”
Yakomeje agira ati: “Iyi ni imwe mu nzira ibaganisha ku isoko ry’umurimo kugira ngo mutangire kwihangira imirimo, kwiteza imbere, ndetse no guteza imbere igihugu cyacu muri rusange. Banyeshuri, uyu munsi ni uwanyu, mwarakoze cyane mwihe amashyi n’impundu!”
Minisitiri w’Uburezi Dr. Eugene MUTIMURA wari umushyitsi mukuru muri ibi birori yibukije abahawe impamyabushobozi ko barangije mu mashmi y’amasomo atandukanye kugira ngo bafashe Gunerinoma y’u Rwanda kubona ibisubizo by’ibibazo bimwe na bimwe biri mu buzima bw’abanyarwanda.
Yakomeje ababwira ko guhabwa impamyabushobozi atari uguhabwa ikamba ry’urugendo rurerure ruvunanye rwo kwiga n’amasomo, ahubwo ko ari intangiriro yo gushaka icyo bakora bifashishije ubumenyi bavomye mu gihe bamaze biga muri Rwanda Polytechnic. Minisitiri yabijeje ko, n’ubwo hakigaragara imbogamizi, igihugu kizakomeza kubafasha kugera ku ndoto zabo.
Mu banyeshuri 2389 bahawe impamyabushobozi harimo abahungu 1792 n’abakobwa 606, bakaba barangije mu masomo atandukanye y’Imyuga n’Ubumenyingiro bigiye mu mashuri makuru y’Imyuga n’Ubumenyingiro (IPRCs) 8 agize Rwanda Polytechnic ari yo IPRC Gishari (200), IPRC Huye (325), IPRC Karongi (136), IPRC Kigali (905), IPRC Kitabi (120), IPRC Musanze (300), IPRC Ngoma (223) na IPRC Tumba (189).
Photos: Clenie


text:
Bamwe mu bagabo bo mu murenge wa Manihira wo mu karere ka Rutsiro baracyumva ko ari abatware b’ingo bagasesagura imitungo abo bashakanye batagishijwe inama, ibi binagaragaza ko uruhare rw’umugore mu gutanga ibitekerezo biteza urugo imbere ruba ruto kuko abenshi batamenya ayo abagabo bakorera.
Uwimana Emmanuel, kimwe n’abandi bagabo bagira icyo bavuga kuri iyi ngingo, bahuriza ku kuba ari bo ba nyri ingo, bagomba kugenera abagore kugirango babone uko banywa ’agacupa’, kandi binatuma bayakoresha uko babyifuza ari naho hava kuyasesagura aho kuyakoresha ibyumvikanyweho na bombi biteza imbere urugo.
Abagabo bavuga ko bagenera abagore babo
Bangamwabo Leonidas we agira ati "Buriya umugore iyo wamucyuriye akantu keza arishima, amenya ko wungutse ntabwo ari ngombwa ngo amenye akazi kawe kose kuko ugomba kwerekana ubwenge imbere ye nk’uko Bibiriya itubwira".
Bavuga ko iyo beretse amafaranga yose abagore n’ubundi batabashira amakenga bumva ko byanze bikunze hari ayo babahishe, abandi bakumva ko bituma birata kuri bagenzi babo, bityo iyi myumvire igatuma bumva ko hari ayo bagomba kugira ibanga bakayigengaho.
Abagore na bo bahuriza ku kuba abagabo ari bo batware, ni imvugo igaragaza ko batazi uburenganzira bwabo dore ko ngo abagabo biyemeje gufatanya kuyobora ingo babita inganzwa.
Ku bijyanye no kuba umugore yayobora urugo, Nyirakanyenyeri Daphrose agira ati "Aba umutware w’urugo se yasumba umugabo! Oya, nta rutugu rukura ngo rusumbe ijosi, burya umugore agira aho agarukira".
Yemeza ko umutungo w’urugo ucungwa n’umugabo, gusa akavuga ko bituma umugore atatekereza ku mishinga y’iterambere isaba amafaranga kuko aba atazi ayo bafite, ndetse ko akenshi n’ushatse kubibaza umugabo amutonganya ko bitamureba, ibi bikanaba intandaro y’ubukene.
Umunyamategeko Hakizimana Elie, avuga ko itegeko rishya rigenga abantu n’umuryango ryemera ko abashakanye bayobora urugo ku buryo bungana, ati "Mu itegeko ryasimbuwe n’iri, hari harimo ko umugabo ari we mutware w’urugo, ibi abagabo bamwe bakaba barabyitwazaga bakumva ko ari bo bagomba gufata ibyemezo byose mu ruro, yagurisha nk’inka umugore yamurega mu rukiko akisobanura avuga ko yayitanze nk’umutware, bityo uwareze ntagire aho agera".
Ubu iyi ngingo yavanywemo, isimburwa n’iya 209 igira iti "Abashyingiranywe bafatanya ubuyobozi bw’urugo rwabo harimo kurwitaho kugira ngo rugwize umuco mwiza n’ibirutunga no kurwubaka rugakomera. Umwe mu bashyingiranywe yiharira iyo nshingano iyo undi adashobora kuyikora. Iyo batabyumvikanyeho byemezwa n’inzego zibifitiye ububasha".
Me Hakizimana Elie aganira n’abaturage b’i Manihira kuri iri tegeko
Imyumvire y’uko umugore atanganya ububasha n’umugabo mu rugo ishobora kuba iri n’ahandi hirya no hino mu gihugu, nyamara kumuha umwanya mu micungire y’umutungo biri mu nyungu y’abagize urugo bose, ndetse n’utabyubahiriza yabihanirwa n’itegeko kuko ubu riha ububasha bungana abashakanye bombi mu micungire ya wo.
Umurenge wa Manihira wiganjemo ibikorwa by’ubucukuzi bw’amabuye y’agaciro ari na bwo butanga amafaranga menshi ku batuye aka gace, bukorwa n’abagabo ndetse n’abakobwa bake, nta mugore wubatse wabujyamo kuko batinya ko babaseka, ngo si umurimo wabo, bityo bakikorera ubuhinzi bw’ibitunga urugo ndetse n’imirimo yo mu ngo.


text:
Mu gihe u Rwanda rushyize imbere gahunda yo gushyira abana mu mashuri y’incuke kugira ngo bazamukane umusingi ukomeye , bamwe mu barimu bayigishamo bakomeje kuvuga ko ireme ry’uburezi muri ayo mashuri rishobora guhungabanywa no kuba batitabwaho, aho bamwe bavuga ko nubwo baba bitanze,ariko badahembwa bakaba basaba leta kubatekerezaho.
Nyiravuguziga Julienne ni umurezi ku ishuri ribanza rya Ruheru B mu Murenge wa Kanjongo, avuga ko, nk’abandi bakozi bose na we ngo abyuka mu gitondo akajya ku kazi kwigisha abana b’incuke. Ni akazi yishimira kuko yumva ari ugutanga umusanzu we mu kubaka igihugu ariko avuga ko ababazwa n’uko ukwezi gushira ntabone umushahara nk’abandi.
Ati: “ikintu cya mbere kibangamiye umwarimu mu ishuri ry’incuke ni umushahara, kuko mu myaka itatu maze uretse ukwezi kwa kabiri ku mwaka wa 2017 nakiriye amafaranga 15,000 gusa … abaduhemba ari bo babyeyi nta bushobozi bafite.”
Abo barimu bavuga ko icyo bakora ari ugutanga amaraso gusa,impamvu ngo ni uko nta mushahara w’abarimu bo mu mashuri y’incuke wagenwe kuko ngo bahembwa n’ababyeyi bigishiriza abana kandi ngo abenshi muri abo ntibabikozwa.
Nyiravuguziga akomeza agira ati: ”umwana atanga amafaranga 500 ku kwezi ariko ugasanga imyumvire y’ababyeyi ikiri hasi cyane batabyumva, icyakora leta ihora itwizeza ibitangaza ko igihe kizagera natwe ikatwibuka tukabaho neza.”
Kuba hari ababyeyi batabyumva bituma batanajyana babo mu ishuri ry’incuke. Imibare igaragaza ko mu bana 18175 bagombye kuba biga mu mashuri y’incuke higamo 8063 gusa.
Umuryango “Voluntary Service Overseas” (VSO), w’abakorerabushake ugamije kurandura ubukene umaze imyaka 20 ukorera mu Rwanda, uvuga ko icyo kibazo mu bibazo bikomeye wakozeho, gushishikariza ababyeyi kujyana abana b’incuke mu ishuri, icyakora ngo hari impinduka zigenda zigaragara.
Kamba Claude Gilbert, ni umuyobozi w’uwo muryango mu Karere ka Nyamasheke.
Aragira ati: ” Dutangira kubona abarimu bita kuri aba bana byari bigoye cyane, ariko ubu hari icyizere n’ababyeyi batangiye guhindura imyumvire. Turizera ko igihe kizagera ibibazo by’abarimu bigisha amashuri y’incuke bikagabanuka.”
Umuyobozi w’Akarere ka Nyamasheke wungirije ushinzwe, imibereho myiza y’abaturage Mukamana Claudette avuga ko ubuyobozi bukomeje gukora ubuvugizi.
Ati” Icyo dukora ni ubukangurambaga ku babyeyi kugira ngo n’utwo dufaranga bemera badutange. Ni ikibazo kizwi n’inzego zitandukanye ku buryo Leta nayo iri kwiga uburyo yakemura ikibazo cy’aba barimu kuko baba barize kimwe n’abandi, bakiga bishyura amafaranga y’ishuri ariko bajya kwigisha ugasanga nta kintu bagenerwa uretse kuvuga ngo ababyeyi babiteho.”
Umuryango VSO wahisemo kwizihiza isabukuru y’imyaka 20 umaze mu Rwanda wifatanya n’abo barimu, uhemba 51 muri bo babaye indashyikirwa ubaha amagare n’ibitenge ndetse abakorerabushake bawo batera ibiti biribwa n’iby’umutako ku rwunge rw’amashuri rwa Mutagatifu Nicolas.
Mu iserukiramuco “Global Citizen Festival” ryaberaga mu gihugu cy’Afurika y’Epfo kuri iki cyumweru tariki 2 Ukuboza 2018, abayobozi b’ibihugu bitandukanye basabwe kuzamura ingengo y’imari igenerwa uburezi , ikagera nibura kuri 20%. u Rwanda rwo rukaba rumaze imyaka rugeze kuri icyo kigero.
muburezi.com


text:
- RSSB yitabiriye inama ya 20 ya ASEA, iteraniyemo abasaga 300
- Kimironko: Ivanjiri yahesheje mituweli abatishoboye 100
- Umuvundo mu gufata amakarita ya mitiweli wavugutiwe umuti urambye
- Abajya muri Expo bashyiriweho uburyo bworoshye bwo kwishyura mitiweli
- Kigali:Hatangiye kubakwa amacumbi 561 agenewe ab’amikoro aciriritse
Abo turibo
RSSB ni ikigo cyavuttse nyuma yo guhuzwa kw'ibigo 2: icyahoze ari isanduku y'Ubwiteganyirize bw'abakozi y'u Rwanda (CSR) n'icyahoze ari ikigo cy'Ubwishingizi bw'indwara (RAMA) inshingano y'ingenzi y'iki kigo ni uguteza imbere ubwitegnyirize mu rwanda,kugeza ubu kikaba gicunga amashami 3: ishami ryo kwivuza,ishami rya pansiyo n'ishami ry'ibyago bikomoka ku kazi. Muri ayo mashami avuzwe hejuru abiteganyirije bakaba bagobokwa iyo bagze mu zabukuru bashobora guhabwa.pansiyo y'abasizwe n'uwiteganyirije. Bakagobogwa mu byago n'indwara bikomoka ku kazi ndetse bagahabwa n'ibikorwa by'ubuvuzi bigenerwaabiteganyirije.
Amakuru
-
Ubumenyi buke, kimwe mu bikoma mu nkokora ubwishingizi bw’amatungo mu Rwanda
Ibi byagarutsweho ku wa Gatanu, tariki 24 Nzeri 2021, ubwo hasozwaga amahugurwa y’iminsi itatu yahuje abashinzwe amatungo mu turere twose tw’igihugu, ibigo bitanga ubwishingizi bw’amatungo mu (...) (...)
-
Uko Pansiyo itangwa mu Rwanda: Ubona nini ageza kuri miliyoni 8 Frw ku kwezi
Uburyo bwo guteganyiriza izabukuru bugenewe umukozi, ni ukuvuga umuntu uwo ari we wese ukora umurimo kandi akawuhemberwa, bumaze igihe kitari gito butangijwe mu Rwanda, kuri ubu inshingano zo (...) (...)
-
Sanlam yavuguruye icyivugo gihamya ubushobozi buha icyizere abakiriya
Sanlam yahisemo guhindura ikivugo bakoreshaga ari cyo “Wealth Smith “ bivuze mu Kinyarwanda ngo ni abacuzi b’ubukungu kiba “Live with Confidence” ugenekereje bivuga “Baho wifitiye icyizere.” Mu (...) (...)


text:
Kubaza ikorwa ry'irangamuntu isimbura iyatakaye aho rigeze
Nkurunziza made this Access to Information request to Kacyiru sector
Automatic anti-spam measures are in place for this older request. Please let us know if a further response is expected or if you are having trouble responding.
Buyobozi bwa Umurenge wa Kacyiru,
Nifuzaga gusaba amakuru nkuko byemewe tugendeye kw'itegeko numero 04/2013 ryatowe ku ya 8 Gashyantare 2013 rijyanye no guhabwa amakuru. kubirebana n'uko nasabye gukorerwa indangamuntu isimbura iyatakaye none sindayikorerwa nasabye kuyikorerwa mu kwezi kwa karindwi(Jully 2020) namaze kwishyura byose narabikoze none nayobewe niba yarakozwe cyangwa itarakorwa cyangwa icyabuze ngo ikorwe. Tel:0788611895
Mbaye mbashimiye,
Nkurunziza


text:
Basangirangendo bayoboke b’Ihuriro Nyarwanda RNC, Bafatanyabikorwa b’Ihuriro Nyarwanda bo muri P5 ; Nshuti z’ Ihuriro Nyarwanda,
Mpirimbanyi za demokarasi,
Banyarwanda banyarwandakazi,
Mu izina ry’Ubuyobazi bukuru bw’Ihuriro Nyarwanda no mu izina ryanjye bwite, mbanje kubasuhuza mbifuriza amahoro n’umugisha Imana Itanga ! By’umwihariho nkanifuriza abasangirangendo bo mu Ihuriro Nyarwanda isabukuru nziza y’imyaka 9 RNC ishinzwe.
Kuri iyi tariki ya 12 Ukuboza 2019 twizihizaho isabukuru y’imyaka 9 Ihuriro Nyarwanda rimaze rivutse, nagatangiye mvuga ko 9 ari icyenda cyeza inka n’abana ! Ariko ntabwo ari igihe cyo kumurika ibyo twagizeho ; ahubwo ni icyo kuzirikana imbogamizi twahuye na zo mu rugendo twiyemeje rwo kubohora u Rwanda n’abanyarwanda, no gusangira ingamba ncye zadufasha gukomeza urwo rugendo.
Nyakwigendera Perezida Nelson Mandela wayoboye Afrika Y’Epfo avuye mu gifungo cy’imyaka 27 yigeze kuvuga ati : “ Don’t judge me by my success, judge me by how many times I fell down and I got back up again”.
Ducishirije ni nko kuvuga ati : « Nushaka gusesengura neza ibyo umuntu yagezeho ntukarangazwe n’ibishashagira akwereka, ahubwo ujye uha agaciro inshuro yagiye agwa akongera agahaguruka agakomeza urugendo.”
Natwe rero, kuva Ihuriro Nyarwanda rivutse, twahuye na za birantega nyinshi ariko tukagwa tubyuka. Ndetse hakaba n’ababyinira ku rukoma ngo akaryo karashobotse. Ariko bajya gufungura amaso bagasanga baribeshye! Murabizi ko hari abasangirangendo bahitanywe n’ingoma ngome ku maherere. Muri abo ndavuga abavukijwe ubuzima, abarigishijwe bakaburirwa irengero, ababorera muri gereza, ababyinishwa muzunga imbere y’ubutareba bo bitiranya n’ubutabera, abagaraguzwa agati uko bwije uko bucyeye, abanyagwa ibyabo, n’ibindi n’ibindi …, ngo ngaha bafite aho bahuriye n’Ihuriro Nyarwanda cyangwa n’abafatanyabikorwa baryo. Sinakubwira! Gusa ikiri cyo ni uko ayo mabi akorerwa abanyarwanda atari umwihariko w’Ihuriro n’abafatanyabokrwa baryo, ni ibikorerwa umunyarwanda wese utavuga rumwe na Leta ya FPR, byaba ari byo koko cyangwa se bagambiriye kukwikoreza amashyiga ashyushye. Kuri ibi byose hakiyongeraho na bagenzi bacu bahisemo kwiyomora ku Ihuriro bafata gahunda zo guca izindi nzira basya batanzitse iyo bagambiriye gusiga icyasha Ihuriro Nyarwanda! Kuri aba kimwe n’abandi banga Ihuriro urunuka n’abafatanyabikorwa, hari ubwo ureba ayo bikoza,
kandi bitwa ngo bari muri opposition, ukavuga uti iyo kwibasira Ihuriro biza kuba bifite icyo biteza imbere urugamba rwabo, ukareba imbaraga babishyira muri uko kwijundika Ihuriro uko bwije uko bucyeye, bagombye kuba bararutashye cyera cyangwa bafite abayoboke babari inyuma iryaguye ! Ariko ubanza atari ko bimeze. Twahisemo kubaha rugari, twirinda gushyogoranya na bo kuko tugendera kuri rya hame rivuga ngo: Pas d’intérêt, pas d’action! Nta gishoro aho udafite inyungu! Nta mpamvu na ntoya yo kurangara ngo duteshuke ku ntego twiyemeje! Duhanganye n’ingoma y’igitugu ya Kigali, nta shyaka iryo ari ryo ryose cyangwa umuntu ku giti, uwo ari we wese duhanganye. Uwaba adacira akari urutega Ihuriro, ni uburenganzira bwe bwo kuvuga cyangwa kwandika ibyo asatse ku Ihuriro, ntibizigera biturangaza!
Basangirangendo namwe bafantanyakorwa b’Ihuriro Nyarwanda,
Muri abo gushimwa cyane kubera umuhate wanyu, ubushake n’ubushobozi, ubwitange, cyane cyane guhangana n’ibikangisho ndetse n’ibigeregezo musukwaho n’abantu b’ingeri zose.Ibi bitugaragariza ko muzi neza icyabahagurukije kandi ko mutazagitezukaho igihe cyose muzaba mutaragera ku byo twiyemeje. Kandi ni mu gihe muzi neza ko bigeze aho rukomeye, hari umugani wa Kinyarwanda mwishingikirizaho benshi dukunze gusubiramo uvuga ngo: uko umugabo aguye si ko ibisabo bimeneka, nako ngo si ko amavi akoboka!
Ariko mbere yo gukomeza, hari akantu gato nshaka kubanza gutangaho umucyo: muri iri jambo, ndifuza ko byumvikana ko nimvuga Umusangirangendo nza kuba mvuga umuyoboke n’umufatanyabikorwa w’Ihuriro Nyarwanda.
Nkaba rero nkomeje mvuga nti: Wowe musangirangendo nya musangirangendo, urabizi ko bigusaba ubutwari n’ikinyabugabo byo guhagarara ku maguru yombi ngo ukomeze gufatanya n’abandi mu guhangana n’ingoma y’igitugu itsikamiye abanyarwanda, kuko ahanini uba unatekereza ko igihe icyo ari cyose bashobora kukugira nku w’ejo! Kandi ibyo ukabigerekaho no guhangana n’abandi bazira Ihuriro ny’uko imbwa izira umuheha. Ikindi gikomeye ndetse kurushaho , sinshidikanya ko muri iki gihe bigusaba ubutwari busumbyeho bwo guhagarara kuri yombi ngo uhangane n’izindi ngufu zikwega zijyana inyuma. Muri izo ngufu zikwega zijyana inyuma ushobora gusangamo abo mu muryango wawe bakubwira ko ubaterereza abo bita “bariya bantu”, inshuti n’abigeze kuba abasangirangendo bashaka kuguca intege ngo ngaha “urata igihe cyawe cyangwa se ngo urahomera iyonkeje”! Kurwana izi ngamba zombi uko ari ebyiri ntibyoroshye na gato: kugirango ubigereho, byanze bikunze ugomba kwigirira icyizere! Kandi ugahora uzirikana ko nta muntu n’umwe ushobora gutuma wemera ko ibyo urimo ntacyo bimaze wowe utagizemo uruhare rwo kubimwemerera.
Iyo tuvuga ubutwari cyangwa ikinyabugabo ntibivuga kutagira ubwoba! Ubutwari n’ikinyabugabo ni ugutsinda ubwoba n’ibigeragezo.
Muri ibi bintu turimo, nta byago bibabaza cyane nko guterwa nawe ukitera, bikagera aho utera umwanzi akanyamuneza ubabaza umusubirizo abo mwagafatanyije urugamba rwo guhangana n’umwanzi.
Etienne Eyadema yigeze guca umugani w’iwabo muri Togo, agira ati: S’il n’y a pas un traitre dans le foyer le sorcier de dehors ne peut pas vous atteindre ! Ucishirije ni nko kuvuga ngo : Kugirango umugizi wa nabi abashe gukora ishyano mu muryango agomba kuba afite icyitso cyangwa umugambanyi muri uwo muryango. Kwemeza ko natwe dukomeje guhura n’ibisa na byo ntabwo byaba ari amakuru mashya cyangwa amakabyankuru. Ku ruhande rumwe tubabazwa cyane no gutakaza umuyoboke kabone n’iyo yaba ari umwe gusa. Ku rundi ruhande tukanemera ko abatutira batongana batura ukubiri. Kandi ko limwe na limwe cyangwa kenshi na kenshi , byaragaragaye ko abacye bahuje umugambi baruta ijana rishihana ku maherere! Ariko nanone iyo tubireye mu ndorerwa z’indangagaciro zacu, twizera ko igihe kizagera tukiyunga n’abo twatanye tutangana ! Twizera ko Imana Ishobora byose izaduha ubushobozi bwo kwicisha bugufi twese imbere yayo, tukabona ku urugamba turwana rusumba kure ibitubuza kureba mu cyerekezo kimwe, tukiyunga tugakomezanya urugendo. Birumvikana ko ntawubyina « tango » ari umwe ! Bisaba ko muba babili.
Wowe musangirangendo nyamusangirangendo usa n’uri mu mayira abili, ujijinganya, fata akanya usubize amaso inyuma wibuke inzira z’inzitane wagiye unyuramo mu buzima bwawe, intambara warwanye kandi ukazitsinda, ubwoba bwose wagiye utsinda, urasangako mu ikubitiro warabonaga ari ibintu bidashoboka, kugeza ku munsi byageze aho bigashoboka! Byashobotse kubera iki? Hashobora kuba hari ibyakubayeho kubw’amahirwe, ariko ushobora no gusanga ahanini byarashobotse kubera umuhate wawe cyangwa w’undi muntu, wo kwanga kuyamanika, gucika intege cyangwa gutererayo utwatsi.
Biraruhije cyane gutsinda umuntu wifitiye icyizere, ufite umutima n’ubushake byo gutsinda kandi wiyemeje gutsinda ku kabi n’akeza, utemera guhara no gutererayo utwatsi (giving up)!
Jya uhora uzirikana ko ikintu cyose kikubayeho haba hari impamvu,(it happens for a reason)! Jya uhora witeguye ko ushobora guhura n’ibibazo, kabone n’iyo byaba ingutu bite,bimeze nko kwambuka igikombe cy’igicucu cy’urupfu, uvuge uti: ndabimira nk’amazi! Intege ncye ushobora kugaragaza muri uru rugamba, ni uguhara, kuzibukira cyanga se gutererayo utwatsi. Kugirango ugere ku cyo wifuza kugeraho, ugomba guhozaho no gukomeza kugerageza gukora ibindi mu buryo butandukanye!
Hari ubwo uzisanga mu mwijima w’icuraburindi. Ujye wibuka ko mu ijoro ry’umwijima ari bwo ubona urujeje rw’inyenyeri! Ku zuba nta nyenyeri n’imwe wabona; ku kwezi wabona inyenyeri ncye ariko ntiwabona urujeje uruhumbirajana!
Jya uzirikana ko inzira yo kwibohoza ari inzitane, ko iyo umuryango ufunze, undi urafunguka; ikibazo abantu bakunze kugira ni uko akenshi bakomeza guhanga amaso ku muryango udanangiye aho gushakisha undi ufunguye, ndetse ntibashakishe n’amayeri yo guharagata wawundi ufunze mpaka amapata acitse!
Ntituyobewe ko ikibi n’icyiza bigendana: Umwijima n’Urumuri , Ubukire n’ubukene, umubabaro n’ibyishimo, umunyabyaha n’intungane, ibibazo n’ibisubizo, urwango n’urukundo, ukuri n’ikinyoma, uburinganire n’ubusumbane, kurenganya no kurenganura, ibitwenge n’amarira…..
Muri macye, ikintu cyose kikwitambitse imbere kiba gifite uburyo bwo kukirenga, wagisimbuka cyangwa ukagica iruhande. Hari intwaro yoroshye kandi ikomeye umusangirangendo nya musangirangendo agomba kwitwaza no, kwitabaza bibaye ngombwa: gutekereza ibyiza, kugira indotoi nziza (to be positive),ukirinda gutekereza ibibi (negative).
Urugero rwa mbere, kubashaka kuguca intege: jya wibuka umusare babajije ukuntu atinyuka gusubira mu ruzi kandi ari rwo rwishe se. Yasubije abaza mugenzi ukuntu atinyuka akajya mu buriri agasinzira kandi se yarapfuye aryamye!
Urundi rugero kubashotoranyi, jya wibuka iby’umugabo abagabo bane cyangwa batanu bategeye mu nzira bakihisha inyuma y’igihuru, akigezaho bohereza akana ko kumushotora, kati urajya he wa mbwa we? Aho kugacyaha cyangwa kugacishaho igishari, ngo abandi bapfunuke mu gihuru bamubaza icyo ahoye ako kana bendereho bamudihe, wa mugabo yabajije ka kana ati: mbe sha, burya nawe wamenye ko ndi imbwa!? Abagabo babura inyendezo nyamugabo yikomereza urugendo!
Urugero rwa nyuma ku bibeshya ko Ihuriro n’abafatanyabikorwa baba bageze aharindumuka: jya wibuka igitekerezo cy’umuntu wazamukaga umusozi muremure. Ageze hagati impyisi ireba ukuntu arimo gukoza kubera umunaniro, iribwira iti:uyu ni uwanjye kabisa ntaza kurenga umutaru ataritura hasi! Impyisi umujya inyuma, ariko burya uko ari igisambo ni na ko ari inyabwoba! Noneho muri uko gukoza, ukuboko kw’ibumoso kwasigara inyuma, bihehe ikajya kugusingira igirango agiye kwihonda hasi, ako kanya kukaba kugiye imbere inyuma hakaza ukw’iburyo , bihehe ikaba irahuruye igiye kugusingira igasanga guhise kujya imbere! Bikomeza gutyo, uko amaboko ajya imbu kujya imbere n’inyuma, bihebe nayo ikava ibumoso ijya iburyo, iburyo ijya ibumoso, bikomeza gutyo , umuntu ageze mu mpinga y’umusozi ahita icunshumuka, bihehe isigara yimyiza imoso!
Ihuriro Nyarwanda ryatangiye tuzi neza ko ubufatanye n’abandi banyarwanda ari ngombwa kugirango kubohoza u Rwanda bigerweho. Tuzakomeza gusigasira umubano utagira amacyemwa Ihiriro rifitanye n’abafatanyabikorwa bo muri P5.
Dukomeje gukora ibishoboka byose kugirango ubufatanyabikorwa n’abandi batavuga rumwe na Leta ya FPR bwaguke duhuze ingufu aho gukomeza kuzitatanya. Bitabaye ibyo twazamera nk’abayisiraheri bamaze imyaka 40 mu butayu bizengurukaho , indwara z’amoko yose zarabazonze, urugendo rwo kuva muri Egiputa rukabatwara iyo myaka yose kandi rwarashoboraga gufata iminsi ine gusa. Yego abayisiraheri bageze aho barataha nyuma y’imyaka 40! Ndabarahiye nitudashyira ubwenge ku gihe, ngo twivure indwara zatwokamye zo gucanamo, ntituzigera tugeza mu Rwanda impinduka abanyarwanda banyotewe. Kandi n’iyo byashoboka bizafata amasekuru n‘amasekuruza, bibe byanageza kuri ya myaka 400 FPR ihora yigamba ko izamara igitsikamiye abanyarwanda!.
Ingamba zo kugeza mu Rwanda impinduka rucyeneye, Ihuriro n’abafatanyabikorwa baryo bazumvikanyeho mu rwego rwa P5. Kandi n’iyo urebye ingamba zo mu yandi mashyaka atavuga rumwe na Leta ya KGL, usanga hari byinshi duhuriyeho. Igisigaye, niba tudashaka guha rugari ingoma y’igisitu ngo ikomeze gukandamiza abanyarwanda imyaka 400, ni ugushyira mu gaciro tugahuza ingufu!
Basangirangendo na mwe mpirimbanyi za demokarasi,
Sinasoza iri jambo ntibukije ko ku munsi nk’uyu ni ngombwa kuzirikana ibitambo bya demokarasi . Ni ukuvuga abantu bose bahitwanywe n’ingoma ya FPR, abarigishijwe bakaburirwa irengero, abari mu mabohero ku maherere, abakijijwe n’amaguru bahungira mu mahanga, aba bose bakaba bazira kutavuga rumwe na Leta cyangwa kugirana isano n’abatavuga rumwe na yo. Twebwe abagihumeka uw’abazima dufitiye umwenda abo bantu bose maze kudomaho urutoki ! Uwo mwenda si uwundi ni uwo kwusa ikivi bari baratangije cyo kubohora u Rwanda n’abanyarwanda bakagwa cyangwa bagafatirwa ku itabaro !
Kuyamanika ni ko gutsindwa !
Iyo uguye ukaguma hasi barakuribata bakakwambukiraho !
Nimucyo rero duhane akaboko dufatane urunana, tugwe tubyuka, twishyiremo akanyabugabo, tubadukane impambara, duhorane ikinyabugabo, tube impatabugabo, tube indimbanamugabo, tube ba Rwasangabo ,ntituzatinda kuba ba Ngabitsinze !
Isabukuru Nziza basangirangendo !
Gervais Condo
Umunyabanga Mukuru w’Ihuriro Nyarwanda RNC


text:
Viateur Rukundo utuye Mudugudu w’Akamuhoza, Akagari ka Cyimana, Umurenge wa Tumba, yiyemeje gusibura imiferege y’umuhanda aturiye, mu gihe abandi bari muri gahunda ya GumaMuRugo, mu rwego rwo kwirinda Covid-19.
Rukundo uyu ubusanzwe akora umurimo w’ubunyonzi. Kuva Gumamurugo yatangira na we yatangiye gusibura imiferege y’uyu muhanda, ku buryo ubu amaze gukora ahareshya na kilometero, ugereranyije.
Avuga ko icyamuteye gusibura iyo miferege ari ukubera ko yari yabonye ko iriba ryo mu kabande bamwe bavomaho igihe cyose, abandi benshi bakaryifashisha iyo amazi yo muri robine yagiye, ryari ryuzuyemo igitaka cyazanywe n’isuri, ku buryo kurivomaho n’ijerekani byasabaga kuyihengeka.
Kandi n’ubundi iri riba ngo asanzwe arikorera isuku wenyine, kuko ngo adashaka ko ryakwangirika kandi ribafitiye akamaro, nubwo hari abavuga ko nta kamaro ko kurikorera kandi bafite za robine imusozi.
Agira ati “Abana baje kundeba barambwira ngo rya riba ryawe igitaka cyarirengeye. Naraje ntiyura igitaka abantu babasha kongera kuvoma, ariko mbona imvura niyongera kugwa hazongera hakuzura, cyane ko hari hashize iminsi itatu gusa mvuye kuhakorera isuku”.
Yaritegereje asanga isuri izana ibitaka muri iryo riba ifite inzira eshatu, kandi na zo zituruka mu muhanda, maze yiyemeza gukora umuhanda.
Kuri ubu inzira amazi yanyuragamo ajya mu iriba zose yarazifunze kuko amazi atakiyobera mu mirima ngo anamanukire mu kabande. N’ibyobo isuri yari yaracukuye mu gice cy’umuhanda yakoze yarabisibye. Icyakora umuhanda nturangiye kuko urebye imiferege yose yari yarasibamye.
Yifuza ko ubuyobozi bwamuha abamufasha bakawurangiza, ariko ngo nibatanaza Gumamurugo na yo igakomeza azakomeza awukore wenyine, atitaye ku magambo y’abamuca intege bamubwira ko ari gukora umuhanda Leta iteganya gushyiramo kaburimbo.
Yifuza kandi ko nubwo batamufasha kurangiza uriya muhanda, byibura batunganya n’indi mihanda y’imigendereramo yagiye isibama cyangwa yangirika.
Ababonye Rukundo akora umuhanda wenyine baramushima hakaba n’abagaya abagiye bamuca intege aho kumufasha nyamara yarabaga afite amasuka abiri, hakabura uwafata iyo atari gukoresha ngo amufashe.
Uwitwa Murekatete agira ati “Iki gikorwa yakoze ni icy’agaciro gakomeye, kuko uwashyiramo abakozi yabahemba menshi. Hari abibwira ko yagihemberwaga, nyamara si byo. Rwose abayobozi bazashake icyo bamumarira na we kuko nubwo yitanze si umukire, ni umukene wamenyereye gukoresha amaboko ye”.
Umunyamabanga Nshingwabikorwa w’Umurenge wa Tumba, Vital Migabo, na we ashima igikorwa cya Rukundo.
Ngo cyanateye ubuyobozi bw’umurenge igitekerezo cyo gutangira ubukangurambaga bushishikariza abantu bose gukora imihanda yangiritse inyura mu mirima yabo.
Ati “Azabera urugero n’abandi ko hari ibyo abantu bashobora kwikorera, urugero nko gutunganya imihanda, maze amafaranga Leta yagombaga kubishoramo agakoreshwa ibindi bibafitiye akamaro”.
Uyu muyobozi anavuga ko bazashaka icyo bamukorera cy’igihembo, bagendeye ku byifuzo bye, byazatuma n’abamusekaga babona ko ibyo yakoze ari ingirakamaro.
Kuko ngo kuba umuntu azindukira gukora umuhanda saa kumi n’ebyiri za mu gitondo, agataha saa cyenda saa kumi, ukwezi kugashira agatangira ukundi, nta gihembo akorera, ari ibintu byo guhabwa agaciro no gushima.


text:
Ubuyobozi bw’Akarere ka Kayonza buravuga ko mu rwego rwo kurwanya imirire mibi igaragara muri aka karere basigaye barashyize ingufu mu gukangurira abaturage kugira igikoni cy΄umudugudu, dore ko ngo babona ari byo bizabafasha guhangana n’ikibazo cy’abana benshi bakigaragaraho imirire mibi.
Harerimana Jean Damascène, Umuyobozi w’akakarere wungirije ushinzwe imibereho myiza y’abaturage, yagizeati “Igikoni cy’umudugudu ni kimwe mu bizadufasha kurwanya imirire mibi igaragara muri aka karere kuko turi mu turere icumi twa mbere iki kibazo kigaragaramo, twasanze rero kubishyiramo imbaraga ari kimwe mu bizadufasha kuva munsi y’umurongo.”
Bamwe mu bajyanama b’ubuzima bo mu Murenge wa Gahini akagari k’Urugarama baravuga ko kuva batangira kunoza igikoni cy΄umudugudu byafashije kugabanya abana bagaragarwaho n΄ikibazo cy’imirire mibi.
Bapfakurera Assiel, umwe mu bajyana b’ubuzima yagize ati “Kuva twatangira gushyira imbaraga ku gikoni cy΄umudugudu twatangiye kubona inyungu ku babyeyi baba bafite abana bafite imirire mibi, kuko ubu hari n’abo twatangiye kubona baraje bari mu mutuku ariko ubu bageze mu muhondo.”
Abana bafite ikibazo cy’imirire mibi muri aka karere bagera kuri 320. Ni mu gihe kari ku mwanya wa 10 mu turere dufite ikibazo cyo kugwingira kw’abana biturutse ku mirire mibi nk’uko bigaragara mu ibarura rya 2015 ry’ikigo cy’igihugu cy’ibarurishamibare.
Guteza imbere gahunda y’Igikoni cy΄umudugudu, ikaba ari imwe mu nzira zo kurandura iki kibazo cyane ko icyo gikoni gihuza abaturage ku rwego rw΄umudugudu bakigishwa guteka indyo yuzuye by΄umwihariko ifunguro rigaburirwa umwana uri munsi y΄imyaka itanu.
Akarere ka Kayonza kakaba kari ku mwanaya wa cumi mu turere dufite abana bafite ikibazo cy΄imirire mibi.
Mu mwiherero w΄abayobozi bakuru b’igihugu uheruka, umwanzuro wa 12 uvuga ko hagomba kwihutishwa ishyirwa mu bikorwa rya gahunda y΄igihugu y΄imbonezamikurire y’abana bato hibandwa ku kurwanya imirire mibi.


text:
Havumbuwe porogaramu izakoreshwa muri telefoni zigendanwa, umuntu akamenya aho umukunzi we aherereye, akamenya ubutumwa bugufi (SMS) yohererezanya n’abandi ndetse akaba yanabasha kumva ibyo avugana n’abo bari kumwe igihe baganira.
Iyi porogaramu yakozwe n’umusore witwa Matheus Grijo ufite imyaka 24, ngo yayise “Rastreador de Namorados†mu rurimi ruvugwa muri Brazil na Porutigali cyangwa “Boyfriend Tracker†mu cyongereza.
Ifasha umuntu uyifite kuri telefoni ye igendanwa no muri telefoni y’uwo ashaka kugenzura kujya amenya aho aherereye hose, akamenya ubutumwa bugufi SMS yohereje n’uwo abwoherereje ndetse ngo yabishaka akumva ibiganiro umuntu ufite iyo telefoni ari kugirana n’abandi bicaranye cyangwa bari hamwe igihe telefoni iri nko mu mufuka cyangwa mu gakapu.
Kugira ngo iyi porogaramu itangire gukora bisaba ko umuntu ufite uwo ashaka kugenzura ayishyira muri telefoni ye, akanayishyira muri telefoni y’uwo ashaka kujya acungira hafi.
Ibi ngo ni nabyo byatumye bayita iyo kugenzurana hagati y’abakunzi, ariko ngo abagore n’abakobwa nibo bakekwa ko bazayikoresha cyane. Izi telefoni kandi ngo zigomba kuba ziri mu zigezweho bita smartphones.
Iyo iyi porogaramu imaze kugera muri telefoni zombi ngo ituma igihe cyose telefoni yohereje ubutumwa na wawundi uyikurikirana abona kopi y’ubutumwa bwoherejwe ndetse n’uwo bwohererejwe ndetse akanamenya aho iyo telefoni ibwohereje iherereye.
Byongeye kandi, ngo iyo ugenzura telefoni abishatse, hari ibyo akorera kuri telefoni ye, yayindi agenzura ikamuhamagara nyirayo atabizi, igihe ari nko kuganira n’abandi umugenzura akaba ari kumva ibyo avuga cyangwa ibyo akora igihe hari amajwi yumvikana.
Iyi porogaramu ngo iraboneka kuri buri wese uyishaka ku rubuga rwa Google n’urubuga bwite rwa Matheus Grijo, kandi ngo umuntu wemeye kujya yishyura amadolari ya Amerika abiri buri kwezi ashobora kujya ayishyira muri telefoni ku buryo itagaragara, bityo na nyiri telefoni ntazamenye ko agendana porogaramu “Rastreador de Namorados†muri telefoni ye.
Ku rubuga rwa facebook rwitiriwe iyi porogaramu “Rastreador de Namorados†ruri gutanga iyi porogaramu ngo harahamagarira abakobwa by’umwihariko gusakaza iyi porogaramu kuko handitswe ngo “Girls, share this.” twagenekereza mu Kinyarwanda ngo “Bakobwa, nimusakaze ubu butumwa.â€
Iyi porogaramu yishimiwe na benshi mu bakobwa n’abagore bo muri Brazil ariko ntivugwaho rumwe na bamwe mu banyamategeko kuko ngo ibuza abantu kugira uburenganzira ku mwihariko w’ubuzima bwite bwabo.
Hari abamaze kuvuga beruye ko bazarega mu nkiko iri koranabuhanga, ndetse bakazakurikirana ikigo Google kiri kuyamamaza no kuyisakaza ku bayikeneye banyuze mu buryo bwa Google Play butuma umuntu agira iyi porogaramu kuri telefoni ye igendanwa akanayishyira muri telefoni zindi ashaka.
Uyu Matheus Grijo wakoze iyi porogaramu ariko yabwiye ikinyamakuru Huffington Post ko yavuganye n’abanyamategeko bamuhagarariye mu mategeko bakamwizeza ko nta tegeko yishe, akaba nta wamukurikirana mu nkiko ngo atsinde urubanza.
Bwana Matheus Grijo avuga ahubwo ko abaturage bakunze iyi porogaramu ari benshi ku buryo mu byumweru bitatu ngo imaze gushyirwa muri telefoni zirenga ibihumbi 50. Grijo avuga kandi ko yamaze kubona ubutumwa bwinshi bumushimira kuba yafashije cyane abafite abakunzi kuzajya babagenzura, bakamenya ko batababeshya cyangwa bakabavumbura igihe babaciye inyuma.
Umugore witwa Marcia Almeida ufite imyaka 47 yabwiye Huffington Post ko ubusanzwe Abanyabrazili ari abaturage bagira ishyari kandi ngo bagafuhirana cyane. Avuga nta shiti ko iyi porogaramu “Rastreador de Namorados” izagira abakunzi benshi kuko izafasha bamwe kuba ba maneko b’abakunzi babo biyicariye mu ngo zabo.
Abandi ariko baravuga ko hari n’abazifashisha iyi porogaramu bakajya bakora n’ibindi bikorwa byo kugenzura abantu uko bashatse, bityo bikaba ari ukubavogerera ubuzima bwite bwabo.


text:
Ngo ntamukobwa ujya wemera ko yabikoze. Hari uwanditse ngo "abakobwa bababwira ibyo muba mushaka kumva". Niyabeshye. N'abakobwa bangahe babaza abahungu niba barabikoze?
Ikindi ngo iyo umukobwa yanabikoze ngo arataka ngo arimo kubabara kandi yarabikoze.
Birababaje kumva abahungu bakuru nkamwe bavuga gutyo kandi nziko abenshi muri mwe mwize biologie.
Kubera iki mudashaka impamvu aho kwirirwa mu critica gusa. Suko umuntu ashakira ikibazo igisubizo. Igihe mwamaze mu critica ari nako muvuga abakobwa nabi muba mwarabonye igisubizo.
Niba mutari mubizi noneho mubimenye. Hari impamvu nyinshi zituma umukobwa ababara kandi yarabikoze...
1. Iyo umukobwa akiri vierge
2. Sex ni mumutwe
3. hari abagira allergi kuri condom bigatuma bababara
4. Iyo umuhungu afite penis nini, nubwo vagina ari elastique ariko iyo ukweduye cyane,kubera imbaraga umuhungu akoresha kugira ngo yinjire bituma umukobwa ababara
5. Iyo mukoze sex umukobwa afite ubwoba bituma muscles zo muri vagina zidakweduka/rekura bigatuma ababara.
6. iyo uhise umwurira utabanje kumushyushya. etc....
Ikindi ukuntu muvuga ngo hari igihe usanga ari auto-route ntibishoboka. Birababaje kuba mugitekereza gutyo kandi
Difference irahari hagati y'umukobwa wabyaye nutarabyaye gusa.
1. Iyo umukobwa atarabyara ntushobora gupfa kumenya ko ari ubwa 2 cg 20 abikoze. Vagine ni elastique, ifunguka/ikweduka bitewe n'ubunini bwa penis. iyo umuhungu afite penis ntoya naho hafunguka buke, Yaba nini hagafunguka cyane.
2. Ikindi biterwa n'umuntu uko ameze. Ushobora guhura n'umukobwa ari nk'ubwa 2 cg 3 abikoze ariko kubera ko azi umubiri we neza cyane, sex ikagenda neza ukagira ngo amaze nk'imyaka abikora. Nkuko ushobora no guhura nuwabikoze kenshi ariko kubera kutamenya umubiri we cg icyo ashaka, ukaba wagira ngo ninku 2 cg 3 abikoze.
3 Iyo umukobwa ari relaxe bituma hafunguka. ex: reba nkiyo ugiye ku ituma(ibikomeye) ubishaka bigenda neza ariko waba wikanira ukababara kubera ko uba urimo guforca muscles zo muri anus/rectum.
Ngaho ndekeye aha ndizera ko nagerageje kubasobanurira impamvu.
Uwumva atasobanukiwe neza yambaza
Shakisha ku Urwego.com
MBESE ABAKOBWA BIMANIRA IKI
Ngo ntamukobwa ujya wemera ko yabikoze. Hari uwanditse ngo "abakobwa bababwira ibyo muba mushaka kumva". Niyabeshye. N'abakobwa bangahe babaza abahungu niba barabikoze?
1 comments:
-
-
none se warigeze ubikora ur'umwamana ntiwongere narimwe iyo usha'umugabo ntasanga utari vierge nonese ubwo wabigenza gute kugirango imibonano imerere umugabo neza nawe bitaguteye ikibazo nawe mukabana neza
murakoze
- October 5, 2010 at 2:01 AM


text:
Isinzi ry’abantu baturutse impande n’impande bari bitabiriye igitamo cya Boneza for Jesus Festival cyateguwe n’ikigo cy’amashuri cya Kivu hills academy Rwanda ministries giherereye mu murenge wa Boneza mu karere ka Rutsiro.
Iki giterane cyatangiye taliki ya 20 kikageza taliki ya 22 Nzeri 2019,cyari cyitabiriwe n’abahanzi batandukanye ndetse n’amakorali , Healing Worship Team,harimo n’umuhanzi w’icyamamare Theo Bosebabireba wari waje kurebwa n’abantu batagira ingano.
Abantu bari baturutse ahantu hatandukanye bari bitabiriye iki giterane ku buryo n’uturere dutandukanye two mu ntara y’I Burengerazuba twari twahururiye mu murenge wa Boneza kwirebera umuhanzi Theo Bose babireba no kumva ubutumwa bwiza.
Umuhanzi Theo Bosebabireba usigaye ukunze kwitabira cyane cyane ibitaramo byo mu bihugu byo hanze yavuze ko kuba ajyayo atari uko ari nta muhanuzi I wabo ahubwo ko no muri Boneza n’ahandi bamwishimira.
Yagize ati:”Si uko ari nta muhanuzi I wabo kuko naha ni I wacu,abantu ba Karongi,muri Rutsiro na za Rubavu naho urabona yuko abantu bitabiriye kandi ko babyishimiye cyane”.
Ku rundi ruhande abanyeshuri b’ikigo cya Kivu hills Academy bari babukereye mu myambaro myiza cyane kuburyo ubareba ugahita wibwira ko bareranwe ikinyabupfura cya gikiristo.
Umuhuzabikorwa w’igitaramo Bwana Darius Rukundo yavuze ko ibi bivuga ko ari abarezi ariko aboneraho no gusobanura impamvu batumiye abantu bose aho agaragaza ko Yesu amaze kuzuka yabwiye intumwa ze ngo nimugende mu mahanga yose.
Umuhuzabikorwa w’igitaramo bwana Darius Rukundo (iburyo)
Ati:”Ibi bivuga ko dukora uburezi,dufite ishuri ryiza ,dufite abana biga ikoranabuhanga kuri za mudasobwa,abiga ubwubatsi,abiga ubukerarugendo kandi tukanibanda ku bana bakiri bato bo mu mashuri y’inshuke.
“Buriya Yesu amaze kuzuka yabwiye abigishwa be ngo nimugende mujye mu mahanga yose,mubwirize abantu bose ,abizera muzababatize mu izina rya Data wa twese ,umwana n’umwuka wera.Dushaka ko abantu bahinduka bakamenya Imana,abantu bafite byinshi bibabase ariko iyo tugize amahirwe bakemera Kristo bagira amahoro n’umutuzo”.
Umuhanzi w’indirimbo zihimbaza Imana Theo Bosebabireba akaba afite gahunda yo gushyira hanze indirimbo ijana z’amajwi n’amashusho ,ubu akaba amaze kugira indirimbo zigera kuri 71 zikoze amajwi n’amashusho.
Abanyeshuri ba Kivu Hills Academy.
Uruvunganzoka rw’ Abaturage .
Bahisemo kurira kugirango bakurikirane igitaramo.
AMAFOTO: ALI GILBERT DUNIA
Umunyamakuru wa Isezerano.com , kuva mu mwaka 2016.
Yize itangazamakuru n’itumanaho (Journalism and Communication) muri Institut Catholique de Kabgayi (ICK).
Afite impamyabushobozi muri (Office Administration and Management) muri Kaminuza y’ u Rwanda (UR) .
Amaze imyaka 8 mu mwuga w’itangazamakuru .


text:
Isomo rya 1: Ibyakozwe n’Intumwa 5,17-26
Nuko umuherezabitambo mukuru kimwe n’abari kumwe na we bose — ari byo kuvuga abo mu gatsiko k’Abasaduseyi — bashengurwa n’ishyari; bafatisha Intumwa, bazishyira mu buroko rusange. Nyamara muri iryo joro, Umumalayika wa Nyagasani akingura inzugi z’uburoko, abakuramo maze arababwira ati «Nimugende muhagarare mu Ngoro y’Imana, maze mubwire rubanda ayo magambo yose azabahesha ubugingo!» Ngo bamare kubyumva, mu museso binjira mu Ngoro, batangira kwigisha. Umuherezabitambo mukuru kimwe n’aba i kumwe na we baraza, bahamagaza Inama nkuru igizwe n’abakuru bose b’Abayisraheli; ni ko gutuma ngo bajye gushaka Intumwa mu buroko. Abagaragu baragenda; ngo bagere mu buroko ntibabasangamo. Nuko bagaruka bababwira bati «Twasanze uburoko bufunze neza n’abarinzi bahagaze imbere y’imiryango, ariko dukinguye ntitwagira n’umwe dusangamo.» Ngo babyumve, umutegeka w’Ingoro n’abatware b’abaherezabitambo barashoberwa, bibaza uko byabagendekeye. Ariko haza umuntu arababwira ati «Dore ba bantu mwari mwashyize mu buroko bahagaze mu Ngoro kandi bariho barigisha rubanda.» Nuko umutegeka w’Ingoro ajyana n’abagaragu be kuzana Intumwa, ariko batazakuye, kuko batinyaga ko rubanda babatera amabuye.
Zaburi ya 33 (34), 2-3, 4-5, 6-7, 8-9
Nimusingize Uhoraho mucuranga icyembe,
munamucurangire inanga y’imirya cumi.
Nimumuririmbire indirimbo nshya,
mumucurangire binoze muranguruye amajwi!
Kuko ijambo ry’Uhoraho ari intagorama,
n’ibikorwa bye byose bikaba indahinyuka.
Akunda ubutungane n’ubutabera,
isi yuzuye ineza y’Uhoraho.
Ijuru ryaremwe n’ijambo ry’Uhoraho,
umwuka we uhanga ingabo zaryo zose.
Amazi y’ibiyaga ayagomerera hamwe,
inyanja azikoranyiriza mu bigega.
Isi yose nitinye Uhoraho,
abayituye bose bamugirire ubwoba.
Kuko ibyo avuze byose biraba,
yategeka, byose bikabaho.
Ivanjili ya Mutagatifu Yohani 6,16-21
Bugorobye, abigishwa be baramanuka no ku nkombe y’inyanja. Bajya mu bwato, berekeza hakurya y’inyanja, ahagana i Kafarinawumu, nuko bubiriraho kandi Yezu atarabageraho. Hahuha umuyaga mwinshi, inyanja yitera hejuru. Bamaze kugashya ahantu h’amasitadi makumyabiri n’atanu cyangwa mirongo itatu, babona Yezu agenda ku nyanja, ageze hafi y’ubwato. Ubwoba burabataha. Ni bwo Yezu ababwiye ati «Nimuhumure, ni jye.» Bashatse kumushyira mu bwato, babona ubwato bugeze ku mwaro aho bajyaga.


text:
Burya hari amafunguro wafata agatuma umuntu ahorana impumuro nziza mu kanwa,kabone nubwo yaba asanzwe agira impumuro mbi,ibi biribwa birayirwanya kugeza ubwo usigara nta kibazo na kimwe cyo guhumura nabi kuko bijya bibaho ko umuntu ashobora kugira icyo kibazo.
1.Imbuto zimwe na zimwe :
Hari imbuto zifasha umuntu kugira impumuro nziza mu kanwa ke iyo akunda kuzirya kenshi,ni ukuvuga nibura buri munsi akabasha kubona urubuto rumwe cyangwa kunywa ikirahuri kimwe cy’umutobe w’izi mbuto arizo ; amaronji,indimu,pomme,inkeri
2.Umudarasini( romarin) : icyirungo gikunze gukoreshwa mu cyayi no mu guteka inyama cyitwa umudarasini nacyo gifasha umuntu kugira impumuro nziza mu kanwa ku muntu ukunda kugikoresha. Icyo kirungo kiba kimeze nka teyi usibye ko cyo kiba gifite utubabi tureture
3.Yawurute : ubusanzwe yawurute ni ikinyobwa cyiza cy’ingirakamaro ku buzima bw’umuntu kuko gifasha igifu gukora neza,hanyuma ikanasukura mu rwungano ngogozi ku buryo nta mwuka mubi ushobora guturuka mu muntu.
4.Amazi arimo indimu : nkuko twatangiye tuvuga ko imbuto zisharira ari nziza ku kurwanya impumuro mbi,no kunywa amazi arimo indimu ni kimwe mu bifasha umuntu kuzana umwuka mwiza uturuka mu kanwa ke.
5.Cocombre ; cocombre nayo iri mu biribwa bituma umuntu azana impumuro nziza mu kanwa ke,cyane cyane ku bantu bakunda kuyikoramo salade,kuko yica udukoko dushobora gutera mu kanwa guhumura nabi ndetse ikanakomeza ishinya,ikayirinda kuba yakwangizwa n’ibibonetse byose kandi burya iyo ishinya ifite ikibazo bituma no mu kanwa hazana umwuka utameze neza.
6.Persil : icyatsi cyizwi ku izana rya persil cyo mu bwoko bwa sereri nacyo ni ingenzi cyane mu gufasha umuntu kuzana impumuro nziza. Cyane cyane ku bantu bagikoresha nk’ikirungo ariko biba byiza kurshaho iyo uyihekenye,nibwo usanga ufite impumuro nziza ituruka mu kanwa.
Ibi nibyo bifasha umuntu kugira impumuro nziza yo mu kanwa ku bantu bagira ikibazo cyo guhumura nabi,bigakira burundu ugasigara nta kibazo cy’umwuka utari mwiza uguturukamo.


text:
Amafoto yavuye mu iperereza ku bwicanyi bwakorewe ku ya 13 Gicurasi 1994 i Bisesero
Uru ruhererekane rw'amafoto aherekejwe n’amagambo yanditseho igitekerezo cyerekana neza uruhare rw’abasirikare b’abazungu bagize uruhare mu bwicanyi bukomeye bwakorewe Abatutsi mu Rwanda: irya Bisesero, itsinda rya nyuma ry ’abaturage bicwaga n’abajenosideri. Ifasha kumva amayeri yo ku ya 12 Gicurasi 1994 kimwe n’itegurwa ry’ubwo bwicanyi bukeye bwaho ku ya 13 Gicurasi. Abacitse ku icumu b'Abatutsi bavumbuwe hanyuma batereranwa mu maboko y’abicanyi babo iminsi itatu kuva ku ya 27 Kamena 1994 n'abasirikare b'Abafaransa bo
muri Operation Turquoise nibo bari barokotse ubundi bwicanyi nkabwo bwahitanye abantu barenga 40.000. Gutererana abo batutsi ku ya 27 Kamena birashoboka ko byatewe impungenge z'uko bari kuzavamo abatangabuhamya
URAKOZE KUBONA URUPAPURO KURI ITANGAZAMAKURU UKORESHEJE INKINGI ZIKURIKIRA.
Guhitamo amafoto yabajijwe buri muntu ku giti cye n’abacitse ku icumu
Guhitamo amafoto yabajijwe buri muntu kugiti cye nabacitse ku icumu byakozwe mu gice cya mbere cyi’perereza (isaha imwe cyangwa ebyiri zo kubaza umutangabuhamya). Ni ku nshuro ya kabiri gusa, kandi nyuma yo guhishurwa kwakozwe haba muri bimwe muri ibyo biganiro ndetse no mu biganiro byabajijwe ku giti cyabo cy'abahoze ari abajenosideri, bizabera bimwe mu kwiyubaka kuri mu rubuga , ruzahuzwa n’abandi batangabuhamya, abarokotse ndetse na’bahoze ari abajenosideri.
Esther Uwayisenga ku nkombe z'ikiyaga cya Kivu gitandukanya u Rwanda na Repubulika Iharanira Demokarasi ya Kongo, ku ya 21 Mata 2009:
- Esther Uwayisenga (Ku ya 21 Mata 2009, Kibuye, ku nkombe z'ikiyaga cya Kivu)
- "Hari ku ya 12 Gicurasi. (…) Nari mpagaze ku musozi. Sinashoboraga kubona byose. Ariko ku giti cyanjye, nabonye abasirikare bane bava mu modoka. (…) bari aba bazungu nabonye, ??n'Umunyarwanda bambaye imyenda ya gisivili.
- Esther Uwayisenga (Ku ya 21 Mata 2009, Kibuye, ku nkombe z'ikiyaga cya Kivu)
- "Bukeye bwaho ni bwo natemwe. (…) Gicurasi 13 (…) Iyi ni itariki ntashobora kwibagirwa, bishe umuryango wanjye wose, kandi kuri uyu munsi niho natemeshejwe umuhoro. "
- Esther Uwayisenga (21 avril 2009, Kibuye, au bord du lac Kivu)
-
Antoine Sebirondo mu cyumba cyo mu rugo Saint-Jean de Kibuye, ku ya 21 Mata 2009:
- Antoine Sebirondo (Ku ya 21 Mata 2009, mu cyumba cyo mu rugo Saint-Jean de Kibuye)
- "Ku ya 12 Gicurasi, ubwo nari ku musozi wa Nyakigugu, mbona imodoka zirimo abazungu bahanyura. (...) Bari mu modoka za gisirikare zifite amatara. Nabonye abasirikare bambaye imyenda imwe. Nabonaga ari abazungu. "
- Antoine Sebirondo (Ku ya 21 Mata 2009, mu cyumba cyo mu rugo Saint-Jean de Kibuye)
- "Imodoka zahagaze mu birindiro by'ingabo z’ Interahamwe, ahantu hamwe bari basanzwe bateranira. (...) Bagose imodoka. Bari intagondwa z’Interahamwe."
-
Adrien Harolimana mu cyumba cyo mu rugo Saint-Jean de Kibuye, ku ya 22 Mata 2009:
- Adrien Harolimana (Ku ya 22 Mata 2009, mu cyumba cyo mu rugo Saint-Jean de Kibuye)
- "Nababonye [12 Gicurasi] nyuma yo kugera mu muhanda. Abo nabonye abari iburyo. Bari abazungu."
-
- Adrien Harolimana (Ku ya 22 Mata 2009, mu cyumba cyo mu rugo Saint-Jean de Kibuye)
- "Mu modoka ya nyuma nabonye , nabonye ku ntebe y'inyuma mbona hari abazungu babiri hagati yabo hari umwirabura."
-
- Adrien Harolimana (Ku ya 22 Mata 2009, mu cyumba cyo mu rugo Saint-Jean de Kibuye)
- "Nabonye imodoka ebyiri inyuma. Abandi bari bamaze kubona kare izo modoka za gisirikare. (...) Numvise abantu bavuga ko ari abazungu bashobora kuba baje kudukiza. "
-
Sylvère Nyakayiro mu bucuruzi bwe i Mubuga, ku ya 30 Mata 2009:
- Sylvère Nyakayiro (30 Mata 2009, Mubuga, mu bucuruzi bwe)
- "Uwo munsi [13 Gicurasi], hari abantu benshi cyane. Abantu bose bari bivanze. Ku ruhande rumwe, twahuye n'umuzungu, duhura n'umusirikare wo mu Rwanda, duhura n'interahamwe yari yitwaje intwaro."
-
- Sylvère Nyakayiro (Ku ya 30 Mata 2009, Mubuga, mu bucuruzi bwe)
- "Abazungu, barasaga ku misozi. Barasa, barasa. Imbunda zari zifite imbaraga ku buryo twahise tugwa hasi twaraho, ndetse n'ibiti bigwa. Twebwe twarirutse ariko birumvikana abagore n’abana ko abagore bahise bagwa hasi. "
-
Guhitamo amafoto yabajijwe kugiti cye nabahoze ari abajenosideri
Guhitamo amafoto y’abajijwe kugiti cyabo n’abahoze ari abajenosideri byakozwe mugice cya mbere cyiperereza. Ni mu cyiciro cya kabiri gusa, kandi nyuma yo guhishurwa kwakozwe haba muri bimwe muri ibyo biganiro ndetse no mu biganiro byabajijwe abacitse ku icumu, ni bwo hazabaho guhuza amakuru bigatanga ishusho tubifatanije n’iby’abandi batangabuhamya, baba abarokotse ndetse n’abahoze ari abajenosideri.
Ikiganiro cyo ku ya 28 Mata 2009 na Fidèle Simugomwa wahoze ayobora umutwe w'ingabo z’ Interahamwe i Ruhengeri (mu majyaruguru y'u Rwanda). Ikiganiro kimara amasaha arenga atatu, kibera mucyumba kinini cyibiro byahoze ari perefegitura ya Kibuye.
- Fidele Simugomwa, ukuriye imitwe yitwara gisirikare y’abajenoside (salle igizwe n'ibiro byinshi by'ibiro by'intara ya Kibuye, ku ya 28 Mata 2009)
- "Kugira ngo dutandukanye Abahutu n'Abatutsi, twagiye [ku ya 13 Gicurasi] twagiye dukenyeye amakoma y’ibitoki. Kubera ko hariya haba urutoki rwinshi."
-
- Fidele Simugomwa, ukuriye umutwe witwara gisirikare w’abajenosideri (salle igizwe n'ibiro byinshi by'ibiro by'intara ya Kibuye, ku ya 28 Mata 2009)
- "Abasirikare b'Abafaransa barasaga ahantu abatutsi bari buzuye."
-
- Fidèle Simugomwa, ukuriye imitwe yitwara gisirikare ya jenoside (salle igizwe n'ibiro byinshi by'ibiro by'intara ya Kibuye, ku ya 28 Mata 2009)
- "Iyo umuriro w’amasasu wabaga uhagaze uhagaze, twarirukaga kugira ngo turangize abantu bose babaga batashizemo umwuka bakinyeganyega"
-
- Fidèle Simugomwa, ukuriye imitwe yitwara gisirikare ya jenoside (salle igizwe n'ibiro byinshi by'ibiro by'intara ya Kibuye, ku ya 28 Mata 2009)
- "Yego yego, barabarasaga! Barabarasaga. Uretse n'icyo gihe, mu Bisesero nta Inkotanyi zari zarahageze [ingabo zari iz’umutwe wa FPR zitwaje intwaro]. Nta nkotanyi yari yakageze mu Bisesero muri Kanama. Muri Kanama, ahagana mu 19-20. Nibwo nabonye bwa mbere Inkotanyi muri komini yacu ya Gishyita ku mubuga "
-
Ikiganiro na François Nyamwigema, ku ya 30 Mata 2009.
- François Nyamwigema (30 Mata 2009)
- "Ku ya 12 Gicurasi, twajyanye n'Abafaransa mu Bisesero. Bajyagayo mu modoka, mu gihe twe twajyagayo n'amaguru."
-
- François Nyamwigema (30 Mata 2009)
- "Imwe mu modoka yari iy'abazungu, indi yari iya burugumesitiri."
-
- François Nyamwigema (30 Mata 2009)
- "Twagiye gushakisha abantu bari bakiriho mu Bisesero. (…) Kugira ngo tumenye umubare wabo. (…) Twaragenze tureba imisozi twababonagaho. Ntitwashoboye kubabara bose . Ariko twagerageje kugereranya umubare wabo. "
-
Ikiganiro na Jean Ngarambe i Mubuga, 30 Mata 2009.
- Jean Ngarambe (Mubuga, 30 Mata 2009)
- "Sinari nzi ko hirya no hino hari abasirikare b'Abafaransa. Nari nzi gusa ko hari abajandarume bo mu Rwanda. Ariko ngezeyo [ku ya 12 Gicurasi i Mubuga], mbona Abafaransa twabwiwe ko bari baje kubatiza imbaraga. "
-
- Jean Ngarambe (Mubuga, 30 Mata 2009)
- "Tugezeyo [ku ya 13 Gicurasi], abagabye igitero batangiye kuzenguruka mu misozi maze basubiza abatutsi inyuma mu birindiro by'abasirikare b'u Rwanda n'Abafaransa kugeza igihe babegereye. Nicyo gihe batangiye kubarasa. "
-
- Jean Ngarambe (Mubuga, 30 Mata 2009)
- "Abasirikare b'Abafaransa n'u Rwanda bararashe, nyuma inkomere zicwa n'interahamwe zazaga kubasonga."
-
Ikiganiro na Fidèle Simugomwa i Mubuga, 30 Mata 2009.
- Fidèle Simugomwa, ukuriye imitwe yitwara gisirikare (Mubuga, 30 Mata 2009)
- "Kugeza ubu, byarambabaje cyane. Niyo mpamvu ntashobora guhisha ibyabaye. "
-
- Fidèle Simugomwa, warukuriye imitwe yitwara gisirikare( interahamwe) (Mubuga, 30 Mata 2009)
- "No muri iki gihe biracyambabaza kuko muri aba Batutsi harimo inshuti zanjye magara."
-
Guhitamo amafoto yo kwiyubaka mumurima
Guhitamo amafoto yo kubaka mu byerekanwe mbere byasobanuwe mu kubazwa kwa buri muntu. Amakuru amwe yatanzwe n’abantu ku giti cya buri muntu, ayandi yatangiwe hamwe.
Gerageza kwiyumvisha amazina y'uturere n'imisozi twavuze hepfo ukoresheje ikarita ikikije Bisesero: Ikarita Bisesero
11 GICURASI 1994: KUBA KW’ ABASIRIKARE B'ABAFARANSA I GISHYITA
Amakuru yo ku ya 16 Gashyantare 2010 hamwe n'uwahoze ari umusirikare wo mu ngabo zatsinzwe aho abasirikare b'Abafaransa bari batuye kuva ku ya 11 Gicurasi 1994 (aho: Gishyita, CCDFP):
- Semi Bazimaziki (Gishyita, ku ya 16 Gashyantare 2010)
- "Bashinze amahema. Sinzi niba barinjiraga mu mazu, kuko ntayinjiyemo. Ariko hariya hari amahema yabo."
-
12 GICURASI 1994: GUTEGURA MASSACRE YABANYARWANDA TUTSI DE BISESERO
Amakuru yo ku ya 30 Mata 2009 hamwe n'uwarokotse mu gitondo cyo ku ya 12 Gicurasi 1994 (aho: umusozi wa Gitwa, i Bisesero):
- Adrien Harolimana (Gitwa, 30 Mata 2009)
- "Nari naje hano. Nazamutse, mbona abo [basirikare b'abazungu] ngeze hano."
-
Amakuru yo ku ya 30 Mata 2009 hamwe n’uwarokotse mu gitondo cyo ku ya 12 Gicurasi 1994 (aho: Umusozi wa Nyakigugu, i Bisesero):
- Antoine Sebirondo (Nyakigugu, 30 Mata 2009)
- "Ku ya 12 Gicurasi 1994, twari twihishe mu mwobo, kuri uyu musozi hariya. Twari benshi. Iyi ni imyobo tyari yaracukuwe igihe bashakishaga gasegereti mu bihe byashize. Aha niho nabonye imodoka z’abazungu zinyura hano. (…) Ntibahagaze. Barakomeje. (…) Bakomeje bahagarara i Ruhuha”
-
994. Siméon Karamaga yazanywe na Antoine Sebirondo, witabiriye ikiganiro. Ntabwo aribwo bwongeye gushyirwaho, ahubwo ni ubuhamya bwafashwe ku ya 14 Gashyantare 2010 ku Mumubuga. Simeon Karamaga yari, mu gihe cya jenoside, umuyobozi wungirije w’abafashaga nyamukuru abaturage b’abatutsi mu Bisesero, ibyabereye ku musozi wa Muyira:
- Simeon Karamaga (14 Gashyantare 2010, Mumubuga)
- "Igihe [abasirikare b'abazungu] bagiye i Ruhuha, hari muri Gicurasi."
-
- Simeon Karamaga (14 Gashyantare 2010, Mumubuga)
- "Uwo munsi, bajya i Ruhuha, bakora inama yamaze igihe kirekire. (…) Inama karundura yabereye i Ruhuha, kandi yarimo n'abaduhigaga, abicanyi bacu. (…) Harimo [abicanyi (interahamwe)] benshi. Byari bimeze nk'iryo shyamba ry’inturusu. "
-
Amakuru yo ku ya 14 Gashyantare 2010 hamwe n'abahoze ari abajenosideri bgiye bagamije kubeshya abasivili b'Abatutsi byabaye ku ya 12 Gicurasi 1994 i Mumubuga (ahantu: Mumubuga, mu Bisesero):
- Semi Bazimaziki (Mumubuga, 14 Gashyantare 2010)
- "Abazungu bageze hano hamwe na Sikubwabo [bourgmestre wa Gishyita], bakimara kuhagera, Sikubwabo ni we waberetse imisozi ihakikije. Abereka imisozi Abatutsi bari bihisheho. ..) Nabo [interahamwe], bahageze. Bari inyuma. Kandi hari abasirikare bo mu Rwanda, ntarinzi, birukanye interahamwe, birukana abo abarwanyi b’interahamwe. "
-
- Raphaël Mageza (Mumubuga, 14 février 2010)
- “Aha nta kintu bari kuvuga, nta n’icyo bari kutubwira, kuko twashakaga kwereka abatutsi bari basigaye bihishe ko ntacyo bakwiye gutinya kugirra ngo n’abari basigaye bihishe nabo bihishure batwiyereke.”
-
- François Nyamwigema (Mumubuga, 14 février 2010)
-
“Igihe twazaga kuguma hano, batutsi bari bagihari bari aho. Dore bari hariya. Nuko abo bazungu barababwira bati:«Noneho,mushobora gusubira kwihisha aho mwari muri. Twashakaga kumenya ko mugihari. Mugendemusubireyo ejo, tuzaza tubazaniye infashanyo zo kubaramira,tuzaza tunabarinde. »"
GUGAGURUKA KW’ABAJENOSIDERI BEREKEZA MU BISESERO.
Amakuru yo ku ya 14 Gashyantare 2010 hamw n’inama rukokoma mu gitondo cyo ku ya 13 Gicurasi 1994 ku Mubuga. Nyuma y’iyo nama, ikivunge cyose cyagiye mu Bisesero n’amaguru (ahantu: Mubuga):
- Hesron Bazimaziki (Mubuga, ku wa 15 Gashyantare 2010)
- "[Sikubwabo] yatubwiye [ mu gitondo ku ya 13 Gicurasi] ko intego yari iyo gutsemba, kumaraho burundu abatutsi bo mu Bisesero, hanyuma hakazatuzwa abandi bantu, batubwiye ko nyuma yo kuhabatsemba hazatuzwa abandi bantu.
-
Amakuru yo ku ya 16 Gashyantare 2010 hamwe n’interahamwe kuva bahagurutse ku ya 13 Gicurasi 1994 mu mamodoka akurikiranye y’interahamwe zari ziturutse Gishyita zerekeza mu Bisesero( ahantu: Gishyita, imbere ya bara yo kwa Mikaeli Muhimana, niko Mika avuga):
- Semi Bazimaziki (Gishyita, ku ya 16 Gashyantare 2010)
- "Nabo bari bicaye hano. Bwa mbere nababonye hano ni ku ya 13."
-
13 GICURASI 1994: IYICWA RY’ABATURAGE BA TUTSI BISESERO
Amakuru yo ku ya 15 Gashyantare 2010 hamwe n’abahoze ari abajenosideri b’ubwicanyi bw’abasivili b’abatutsi bateraniye ku misozi ya Mataba (nanone bita "umusozi wa Sakufe"), Akagari ka Muyira (ahantu: Umusozi w’Uwingabo urebana n’ iyi misozi itatu):
- Jean Ngarambe (Uwingabo, 15 Gashyantare 2010)
- "Abavuye i Gisovu na Gikongoro bagiye kuri uyu musozi aho abatutsi bari bihishe , maze babasubiza kuri uyu musozi muto wa (Kagari). Icyo gihe abo basirikare b’abazungu, bari kumwe natwe kimwe n’abasirikari b'u Rwanda, barabakusanya babegeranyiriza ahantu hamwe, maze bashyira ibisasu bya roketi ku mbunda zabo, babijugunya muri iki cyerekezo. (Raphaël Mageza yahise akora ikimenyetso cyerekana uko bashyira roketi). "
-
- Raphaël Mageza (Uwingabo, 15 Gashyantare 2010)
- "Jye nabonye abandi. Urugero, nababonye ku gasozi ka Nyiramakware. Kubera ko kuva aha, igihe aba batutsi bicwaga, bamwe baraduhunze batangira kwiruka, urugero nko kumanuka tugana hariya hakurya, kubera ko hari amashyamba. Twarabirukankanye rero. Mu kubiruknkana, twageze kuri Nyiramakware. Naho, habaye ibindi bitero, kandi muri ibyo bitero, naho harimo abandi bazungu. "
-
- Jean Ngarambe (Uwingabo, 15 Gashyantare 2010)
- "Igihe abatutsi birukaga bashaka kwikiza - byumvikane - twabirutseho,abo bazugu na bo babirukaho ntibari guhagarara. Ntibyari kugarukira aho kuko intego yabo yari iyo kwica. Kandi rero ntibari bahari kugira ngo barinde imirambo."
-
- Raphaël Mageza (Uwingabo, 15 Gashyantare 2010)
- "Njye, mu mutima wanjye, mu by’ukuri, ntabwoba narimfite na gato. Kuko abo bantu twateraga, nasanze nta ntwaro zikomeye bari bafite zo kuturwanya."
-
Amakuru yo ku ya 15 Gashyantare 2010 hamwe n’abarokotse ubwicanyi bw’abasivili b’abatutsi bbari bateraniye ku misozi ya Mataba (nanone bita "umusozi wa Sakufe"), Akagari ka Muyira (ahantu: Umusozi w’Uwingabo urebana n’ iyi misozi itatu):
- Emmanuel Karebana (Uwingabo, 15 Gashyantare 2010)
- "Iyo boherezaga roketi zabo, wabonaga ibiti bigwa, amashami y'ibiti yavunitse, akagwa, ku buryo kuri uyu munsi rero Abazungu baza nibwo napfushije abana benshi."
-
- Emmanuel Karebana (Uwingabo, 15 Gashyantare 2010)
- "Iyo boherezaga roketi zabo, wabonaga ibiti bigwa, amashami y'ibiti yavunitse, akagwa, ku buryo kuri uyu munsi rero Abazungu baza nibwo napfushije abana benshi."
-
Ubuhamya bwa mbere bw’abahoze ari abajenosideri bwakusanyijwe ku ya 15 Gashyantare 2010 bwerekeye iyicwa ry’abasivili b'Abatutsi bari bateraniye ku musozi wa Gititi (ahantu: Mumubuga):
- Elie Ngezenubwo (Mubuga, 15 Gashyantare 2010)
- "Abazungu bararasaga, natwe tugakoresha imihoro n'ubuhiri kugira ngo turangize abatarapfuye ako kanya."
-
- Fidèle Uzabaraho (Mubuga, 15 Gashyantare 2010)
- "Tugezeyo, abo bazungu batweretse aho duhagarara. Badushyize mu myanya . Badushyira mu myanya n'intwaro zacu, n'ibikoresho byacu. Abazungu bayoboraga iki gikorwa bafatanije n'ingabo z'u Rwanda. "
-
Amakuru yo ku ya 15 Gashyantare 2010 hamwe n'uwahoze ari umupolisi w’umujenosideri mu bwicanyi bwakorewe abasivili b'Abatutsi bateraniye ku musozi wa Gititi (ahantu: umusozi wa Kanyinya uhanganye n'uwa Gititi):
- Sylvestre Rwigimba (Kanyinya, 15 Gashyantare 2010)
- "Yari intwaro ikomeye. Nubwo nari umupolisi, sinarinyizi, kandi sinari narigeze niga gukoresha intwaro nk'iyi. Umunwa wayo wari byibuze ungana n'uwiyi kamera. Ubunini bw’ibisasu byari bimeze gutya. "
-
- Sylvestre Rwigimba (Kanyinya, 15 Gashyantare 2010)
- "Hano, hari Abafaransa bamwe. Abandi bari hakurya y'imodoka. Hariho n'abasirikare b'u Rwanda. Bavanze n'Abafaransa. Nari mpagaze hano. Kandi hariya , byumvikanaga urusaku runini: "Boo!" Sylvestre noneho avuga ku ntwaro ye: "Iyange yari imbunda isubiramo idashobora kurasa kugeza hariya. Yari nto cyane kuri ibyo bimbombe bateraga. "
-
- Sylvestre Rwigimba (Kanyinya, 15 Gashyantare 2010)
- "Ni abazungu. Nibo barasaga imbaga y'abantu bari hakurya y'uyu musozi. Bahinduraga imbunda yabo mu mpande zose bakarasa."
-
Amakuru yo ku ya 15 Gashyantare 2010 hamwe n'abacitse ku icumu ry’ubwicanyi bwakorewe abasivili b'Abatutsi bateraniye ku musozi wa Gititi (aho uherereye: umusozi wa Kanyinya uhanganye n'uwa Gititi) :
- Casimir Ruzindana (Kanyinya, 15 Gashyantare 2010)
- "Ku ya 13 Gicurasi 1994, imodoka nyinshi zinjiye hano. Hano hari Interahamwe n'abazungu batari bake. Bageze kuri uyu musozi. Bahagarara kuri uyu muhanda. Twari ku musozi uteganye n' uyu musozi. bava muri Gititi. Batera imbunda hano, ndetse ni imbunda tutari tuzi, Interahamwe zidafite. Batwoherezaho ibisasu cyangwa amasasu manini tutari twigeze kubona. "
-
Amakuru yo ku ya 16 Gashyantare 2010 hamwe n’abarokotse ubwicanyi bwakorewe abasivili b'Abatutsi bateraniye ku musozi wa Nyiramakware (ahantu: Umusozi wa Mubuga uhanganye n'uwa Nyiramakware):
- Martin Nzayisenga (Mumubuga, ku ya 16 Gashyantare 2010)
- "Sikubwabo yari yambaye imyenda ya gisirikare, kimwe n'abazungu bahagaze hagati y'abasirikare."
-
- Martin Nzayisenga (Mumubuga, ku ya 16 Gashyantare 2010)
- "Ibisasu bohereje byateje urusaku rwinshi cyane aho byaguye, ku buryo aho byaguye, niyo wabaga itapfuye wumvaga umusozi uhinda umushyitsi aho twari twicaye. Bityo intwaro z’Interahamwe, ntitwongeye kuzitinya ukundi tumaze guterwaho ibyo bisasu binini. "
-
- Vincent Karangwa (Mumubuga, ku ya 16 Gashyantare 2010)
- "Hariya, hari umuhora , umwobo munini, aho abantu benshi bari bihishe. Barijugunye, biyahura muri uyu mwobo, muri uyu mwobo, kubera ko nta buhungiro bari bagigaranye. "
-
- Faustin Ngarambe (Mumubuga, 16 Gashyantare 2010)
- "Bo bamanutse hepfo gato bakomeza kurasa. Rimwe na rimwe begereye imirambo kugira ngo barebe niba abantu bapfuye. Naho Interahamwe, zarangizaga abatarapfuye rwose ngo bashiremo umwuka."
-
Amakuru yo ku ya 16 Gashyantare 2010 hamwe n'abahoze ari abajenosideri b'ubwicanyi bwakorewe abasivili b'Abatutsi bateraniye ku musozi wa Nyiramakware. Buri wese muri aba bahoze ari abajenosideri ashyizwe kure y'abandi batangabuhamya, buri wese yahagaze aho basirikare b'abazungu bari hahagaze, ku ya 13 Gicurasi, yibasiye abatutsi bari ku musozi uteganye n'umusozi wa Nyiramakware, bahagarara uko abo bazungu bari bahagaze. (ahantu: umusozi wa Mubuga ureba urwa Nyiramakware):
- Jean Ngarambe (Mumubuga, ku ya 16 Gashyantare 2010)
- "Uwari hano yari ashinzwe guhagarara hejuru y'umusozi kugira ngo ababuze guhunga, berekeza mumpinga y’umusozi."
-
- Hesron Bazimaziki (Mumubuga, 16 Gashyantare 2010)
-
- Uziel Habimana (Mumubuga, 16 Gashyantare 2010)
- "Hari aba basirikare b'abazungu, kimwe n’Interahamwe zari ziturutse i Bugarama, izindi ziturutse i Gisenyi. Aba basirikare rero batangiye kurasa, nyuma uwazaga acumbagira cyangwa muzima aturutse aho yari yihishe, avuye mu gihuru, yakomeretse cyangwa ari muzima twabaga twiteguye tukamukatakata. "
-
- Raphaël Mageza (Mumubuga, 16 Gashyantare 2010)
- "Igihe nageraga hano, nasanze umuzungu ahagaze aho. Twasabwe kujya hasi, tugatangira gushaka abantu bakomeretse baba bakiriho, hepfo, kugira ngo tubahuhure tubamaremo umwuka. (…) Interahamwe zari zaturutse zaturutse i Bugarama. Baratubwiye bati: "Mushaka inkomere muzihuhure muzice muzirangize."
-
- Raphaël Mageza (Mumubuga, 16 Gashyantare 2010)
- "Abacitse ku icumu bari baguye mu muhora binjiramo bakingiwe n’intumbi z’ababo zari zaguyemo mbere. Twakuyeho iyo mirambo yatubuzaga kubakurikira muri uwo muhora, dusanga imbere, abantu bakiriho. Tubabonye, ??turabica. " Amashusho yabatangabuhamya, yiperereza, kwiyubaka."
-
- Bisesero uwarokotse
- B. Mutuyemungu yabajijwe na Bruno Boudiguet muri Mata 2013
-
- Ikiganiro n'umuntu ufunzwe mu Rwanda
- S. Sinzabakwira, ikiganiro na Bruno Boudiguet ku ya 30 Mata 2013
-
- Bisesero uwarokotse
- M. Munyampeta yabajijwe na Bruno Boudiguet muri Mata 2013
-


text:
Musanze: Umunsi wa mbere w’itangira ry’amashuri waranzwe n’ubwitabire buri hasi
Ku itariki 11 Ukwakira 2021, umunsi w’itangira ry’amashuri hose mu gihugu, mu bigo binyuranye by’amashuri biherereye mu Karere ka Musanze by’umwihariko ibyo mu mujyi, hagaragaye ubwitabire buri hasi cyane, aho mu cyumba cy’amashuri hagiye hagaragara abatagera ku 10%.
Mu bigo itangazamakuru ryasuye, aho bamwe mu banyeshuri biga bataha, ni ho hagiye hagaragara icyo kibazo cyane, urugero muri Lycée de Ruhengeri, mu gitondo cyo kuri uyu wa mbere, hari hamaze kugera abanyeshuri umunani muri 272 iryo shuri riteganya kwakira.
Muri ESSA Ruhengeri, ishuri rya Leta rucumbikira abana, mu banyeshuri 308 iryo shuri ryemerewe kwakira muri uyu mwaka wa 2021-2022, abamaze kugera mu kigo ni 90, n’ahandi hose Kigali Today yageze yagiye ibona umubare muke w’abanyeshuri bamaze kugera muri ibyo bigo.
Ishuri kugeza ubu riri imbere mu kubahiriza gahunda ya Minisiteri y’Uburezi ijyanye no kuba abanyeshuri bose bamaze kugera ku mashuri bagatangira tariki 11 Ukwakira 2021, ni Ecole de Sciences de Musanze, rimaze kwakira abanyeshuri 512 muri 550.
Icyo kibazo cy’ubwitabire buri hasi, gikomeje kubabaza bamwe mu banyeshuri bake bamaze kugera mu bigo byabo, aho bakomeje kunenga bagenzi babo batubahirije itariki yo gutangira amasomo, kuri bo bakaba babona ko bizadindiza imyigire yabo, bikaba byateza n’ibibazo byo kutarangiriza amasomo ku gihe cyagenwe.
Bamwe mu bayobozi b’ibigo by’amashuri bafite umubare muto w’abana bamaze kugera ku mashuri, baratunga agatoki ababyeyi kuba batitegura kare ngo bashakire abana ibyangombwa by’ishuri, ibyo bigatera ikibazo cyo kuba babarekeye mu rugo, mu gihe bagishakisha ibyo byangombwa bisabwa birimo ibikoresho binyuranye na minerivali.
Mu gihe itangira ry’amashuri ritari kugenda neza uko bikwiye mu Karere ka Musanze, inzego zinyuranye z’ubuyobozi zirararikira abana kwita ku nshingano zabo zo kwiga bashyizeho umwete kandi birinda ibibarangaza, bimakaza n’indangagaciro kandi bakarangwa n’imyifatire myiza.
Minisitiri w’Ubutegetsi bw’igihugu, Gatabazi JMV, ku rubuga rwe rwa Twitter, ati “Twifurije amasomo meza abana batangiye Umwaka w’Amashuri 2021-22 uyu munsi, n’abaza ku wa mbere utaha”.
Ati “Muzirikane ko inshingano yanyu ari ukwiga mukagira ubwenge, mugatsinda cyane. Mwimakaze indangagaciro na Ndi Umunyarwanda, byose muri ‘discipline’. Inzego z’ibanze tubijeje ubufatanye, ubumwe n’Imbaraga”.